title: John Sedgwick

text: Sedgwick syntyi Litchfield Hillsissä Cornwallin kaupungissa Connecticutissa. Hänet nimettiin isoisänsä John Sedgwickin mukaan (Theodore Sedgwickin veli), joka oli Yhdysvaltain vapaussodassa ollut kenraali George Washingtonin alaisuudessa. Opetettuaan kaksi vuotta hän meni Yhdysvaltain sotilasakatemiaan, valmistui 1837, ja sai komennuksen luutnantiksi tykistöön. Hän taisteli Seminole-sodissa ja sai kaksi väliaikaiseta ylennystä Meksikon–Yhdysvaltain sodassa, kapteeniksi Contrerasissa ja Churubuscossa, ja majuriksi Chapultepecissa. Palattuaan Meksikosta hänet siirrettiin ratsuväkeen ja hän palveli Kansasissa, Utahin sodassa mormonien kansannousua vastaan ja intiaanisodissa.


title: John Sedgwick

text: Sisällissodan alussa Sedgwick palveli everstinä ja avustavana tarkastajakenraalina Washingtonin sotilashallinnossa. Hän menetti ensimmäisen Bull Runin taistelun, koska toipui kolerasta. Hänet ylennettiin prikaatinkenraaliksi 31. elokuuta 1861, jolloin hän komensi 2. prikaatia kenraalimajuri Samuel P. Heintzelmanin divisioonassa Potomacin armeijassa, sitten omaa divisioonaansa, mikä liitettiin 2. divisioonaksi II armeijakuntaan Virginian niemimaan sotaretkelle. Virginiassa hän taisteli Yorktownissa ja Seven Pinesissa ja haavoittui käteen ja jalkaan Glendalen taistelussa. Hänet ylennettiin kenraalimajuriksi 4. heinäkuuta 1862.


title: John Sedgwick

text: Antietamin taistelussa II armeijakunnan komemtaja kenraali Edwin V. Sumner lähetti impulsiivisesti Sedgwickin divisioonan massiiviseen hyökkäykseen ilman kunnon valmisteluja. Hänen divisioonansa kohtasi konfederaation joukot, joita komensi kenraalimajuri Thomas J. "Stonewall" Jackson, kolmelta suunnalta, mikä johti 2 200 miehen tappioihin. Sedgwickiin itseensä osui kolme luotia, ranteeseen, jalkaan ja olkapäähän ja hän oli poissa toiminnasta Fredericksburgin taisteluun saakka.


title: John Sedgwick

text: 26. joulukuuta 1862 lähtien hän johti lyhyesti II armeijakuntaa ja IX armeijakuntaa, ja lopulta VI armeijakuntaa Potomacin armeijassa, mitä hän komensi kuolemaansa saakka 1864. Chancellorsvillen taistelussa hänen joukkonsa saivat käskyn pitää hallussaan Fredericksburgia kun taas kenraalimajuri Joseph Hookerin neljä muuta armeijakuntaa suorittivat taisteluliikkeen Robert E. Leen vasenta sivustaa vastaan. Hän oli hidas toiminnassaan, mutta kuitenkin ylitti Rappahannock-joen ja hyökkäsi kenraalimajuri Jubal Earlyn pientä joukkoa Marye's Heightsissä. Liikkuen hitaasti länteen yhdistyäkseen Hookerin joukkoihin ja saadakseen Leen ansaan armeijanpuolikkaiden väliin, Leen II armeijakunta pysäytti hänet (kenraalimajuri J.E.B. Stuartin komennossa, seurauksena Jacksonin kuolemasta) Salem Churchin taistelussa, pakottaen hänet perääntymään takaisin Rappahannockin yli.


title: John Sedgwick

text: Gettysburgin taistelussa hänen joukkonsa saapuivat taisteluun myöhään illalla 2. heinäkuuta 1863 ja seurauksena vain muutamat yksiköt ottivat osaa unionin viimeisiin vastahyökkäyksiin Wheatfieldissa. 1864 Overland-sotaretkellä VI-armeijakunta oli unionin armeijan oikeassa sivustassa Wildernessin taistelussa ja puolustautui kenraaliluutnantti Richard S. Ewellin toisen armeijakunnan hyökkäyksiä vastaan.


title: John Sedgwick

text: Sedgwick kaatui Spotsylvanian käräjätalon taistelun alussa 9. toukokuuta 1864. Hänen armeijakuntansa oli tiedustelemassa etenemislinjoja konfederaation puolustuslinjan vasemmalla sivustalla, ja hän johti tykkipatterien sijoittamista. Konfederaation tarkka-ampujat olivat noin 1 000 jaardin päässä, ja heidän laukauksensa saivat hänen esikuntansa jäsenet ja tykkimiehet maastoutumaan. Sedgwick harppasi ympäriinsä avoimessa maastossa, ja hänen muistetaan lausuneen: "Mitä? Miehet väistelevät tuolla tavoin yksittäisiä luoteja? Mitä teette kun he avaavat tulen koko linjalla? Häpeän teitä. He eivät osuisi elefanttiin tuolta etäisyydeltä." Vaikkakin häpeissään hänen miehensä jatkoivat säpsähtelyä ja hän toisti: "Häpeän teitä kun väistelette noin. He eivät osuisi elefanttiin tuolta etäisyydeltä." Muutamaa sekuntia myöhemmin hän kaatui eteenpäin pieni luodinreikä vasemman silmänsä alapuolella.


title: John Sedgwick

text: Sedgwick oli korkea-arvoisin unionin kaatunut (nimityspäivästään vanhin kaikista kaatuneista kenraalimajureista) sisällissodassa. Kuultuaan hänen kuolemastaa kenraalimajuri Ulysses S. Grant kysyi toistuvasti "onko hän todella kuollut?".


title: Kyösti Vilmi

text: Kyösti Vilmi (s. 1960) on suomalainen voimanostaja. Hän voitti voimanoston maailmanmestaruuden 3 kertaa. Hän voitti vuonna 1988 sarjassa alle 125 kg yhteistuloksella 930,0 kg. Lisäksi hän voitti vuosina 1989 ja 1990 (IPF-liitto). Hänen nimissään on jalkakyykyn Suomen ennätys 365,0 kg sarjassa alle 110 kg, joka on tehty vuonna 1985.


title: Kyösti Vilmi

text: Kyösti Vilmi voitti myös penkkipunnerruksen maailmanmestaruuden 1991 Saksassa sarjassa +125kg tuloksella 252,5kg.


title: Tony Campos

text: Tony Campos (s. 8. maaliskuuta) on death metal -yhtye Asesinon laulaja-basisti. Hän tuli tunnetuksi industrial metal -yhtye Static-X:n basistina, jossa hän toimi vuodesta 1994 vuoteen 2010, jolloin Campos jätti vuosien tauolle siirtyneen yhtyeen. Campos jätti yhtyeen johtuen erimielisyyksistä Wayne Staticin kanssa ja siitä, kuinka Campos ei hyväksynyt Staticin vaimon, Tera Wrayn vahvan vaikutuksen yhtyeeseen ja sen toimintatapoihin.


title: Tony Campos

text: Tony Campos oli Wayne Staticin kanssa ainoa Static-X:n jäsen, joka on ollut alusta asti yhtyeen kokoonpanossa mukana. Hän on myös vuodesta 2002 lähtien soittanut bassoa Asesino nimisessä yhtyeessä, ja vuodesta 2007 Ministryssä, bändin entisen basistin, Paul Ravenin menehdyttyä. Pian Ministry lopetti, joten Campos oli yhtyeen viimeinen basisti. Vuonna 2001 Campos joutui moottoripyöräonnettomuuteen, jonka seurauksena häneltä meni solisluu poikki. Static-X:ssä häntä tuurasi tuolloin Marty O'Brien.


title: Tony Campos

text: Campoksella on Asesino -yhtyeessä taiteilijanimi, "Maldito X", joka on espanjaa ja tarkoittaa vapaasti käännettynä 'hitto X' -sanaa.


title: Kirkkopalvelut

text: Kirkkopalvelut on suomalainen kirkollinen keskusjärjestö, jonka jäseninä on 346 evankelisluterilaista seurakuntaa, 58 kristillistä järjestöä ja 21 opintojärjestöä (7. tammikuuta 2014).


title: Kirkkopalvelut

text: Kirkkopalvelut on kirkollinen palvelutalo, joka määrittelee tehtäväkseen "Teemme yhdessä töitä sen eteen, että seurakunnat ja kansankirkko voivat kukoistaa nyt ja tulevaisuudessa".


title: Kirkkopalvelut

text: 1. elokuuta 2013 Kirkkopalvelut yhdistyi Suomen Kirkon Seurakuntaopiston Säätiön kanssa. Uusi kokonaisuus tarjoaa koulutuspalveluja lähes 2000 opiskelijalle Seurakuntaopiston nimellä. Kirkkopalvelujen brändejä ovat yhteisvastuukeräys, tiekirkot ja kirkkopäivät. Seurakuntaopisto ja sen yhteydessä toimiva Agricola-opintokeskus kouluttavat Järvenpäässä ja Pieksämäellä. Diakoniset ja sosiaaliset hyvinvointipalvelut sijaitsevat pääosin Pieksämäellä, jossa toimivat Lapsi- ja perhepalvelukeskus Ruusu, Kehittämiskeskus Tyynelä sekä Koivurannan palvelukeskus. Kirkkopalvelujen omistama Kotimaa Oy tekee viestintää. Kotimaa Oy kustantaa muun muassa lehtiä Kotimaa ja Askel, sekä useita seurakuntalehtiä, kuten Esse, Vantaan Lauri, Rauhan Tervehdys ja Tampereen Kirkkosanomat. Kotimaa-yhtiöhin kuuluu myös Urkurakentamo Veikko Virtanen.


title: Kirkkopalvelut

text: Kirkkopalvelut-Kotimaan yhteensä yli 400 työntekijää toimivat pääosin Helsingissä, Pieksämäellä ja Järvenpäässä. Liikevaihto on noin 50 miljoonaa euroa.


title: Kirkkopalvelut

text: Kirkkopalvelut sai alkunsa kun kaksi kirkollista järjestöä, Suomen Kirkon Sisälähetysseura ja Suomen Kirkon Seurakuntatoiminnan Keskusliitto päättivät 1990-luvun alkupuolella yhdistyä. Virallisesti yhdistyminen saatettiin päätökseen vuonna 2001. Useiden yhdistymis- ja yritysjärjestelyiden myötä syntyi nykymuotoinen Kirkkopalvelut ry.


title: Kirkkopalvelut

text: Kirkkopalvelujen johtaja on Ilkka Mattila ja Kotimaa-yhtiöiden toimitusjohtaja on Juha Ruotsalainen. Kirkkopalveluiden ensimmäisenä johtajana ja Ilkka Mattilan edeltäjänä toimi Simo Huhta. Kotimaa-yhtiöiden toimitusjohtajana työskenteli aikaisemmin Pauli Aalto-Setälä.


title: Aarre Käpylä

text: Aarre Käpylä (s. 1964) on suomalainen voimanostaja. Hän voitti lajissaan maailmanmestaruuden vuonna 1990 sarjassa alle 110 kg ja junioreiden maailmanmestaruuden vuotta aikaisemmin. Hänellä on nimissään maastavedon Suomen ennätykset 385,0 kg sarjassa alle 110 kg ja 380,0 kg sarjassa alle 125 kg. Ensin mainittu tulos oli myös Euroopan ennätys. Käpylä on kilpaillut menestyksekkäästi myös voimamieskilpailuissa.


title: Sulo M. Hytönen

text: Sulo Matti Hytönen (1. joulukuuta 1880 Laukaa – 25. helmikuuta 1918 Kouvola) oli suomalainen kirjailija.


title: Sulo M. Hytönen

text: Sulo Hytönen toimi kesällä 1905 Säkkijärven Vilajoen puutavaran lastauspaikalla työnjohtajana. Hänen johdollaan Vilajoen satamatyöläiset tekivät aloitteen lastaustyöliiton perustamisesta. Tämä aloite sai vastakaikua myös muilta lastaus- ja satamapaikoilta ja niinpä Suomen Satamatyöntekijäin Liitto perustettiin lokakuussa 1905. Hytösestä tuli uuden liiton sihteeri seuraavana vuonna. Hytösen aloitteesta liitto perusti lokakuussa 1906 osuuskunnan joka julkaisi "Satamatyömies"-nimistä sanomalehteä ja harjoitti kaunokirjallista kustannustoimintaa.


title: Sulo M. Hytönen

text: Hytösen "Uni"-niminen utopiaromaani ilmestyi 1906. Hän kuvaa siinä tulevaisuutta, jossa satamatyöläisten omat työosuuskunnat hallitsisivat lastausalaa ja ammattiliitolla olisi myös oma lepokoti työläisten lomanviettoa ja vanhuudenpäiviä varten.


title: Sulo M. Hytönen

text: Vuonna 1907 Hytönen alkoi julkaista Feodor Dostojevskin romaania "Rikos ja rangaistus" pieninä vihkoina ,ja hän perusti myös liiton toimitsijan William Wilenin kanssa kirjallisen aikakuslehden nimeltä "Lauvantai". Hytönen joutui kuitenkin eroamaan liiton sihteerin virasta tammikuussa 1908, kun tappiolliseen kustannustoimintaan oli käytetty myös Satamatyöntekijäin liiton varoja.


title: Siaminkratomi

text: Siaminkratomi ("Mitragyna speciosa") on kaakkoisaasialainen kratomien sukuun ja matarakasvien heimoon kuuluva kasvi. Siaminkratomi on runsaslehtinen puu, joka kasvaa noin 3–15 metrin korkuiseksi. Sen lehdet sisältävät mitragyniinia, joka on keskushermostoon vaikuttava aine. Lehtiä käytetään päihteenä mm. pureskelemalla. Vaikutukset ovat jokseenkin opioidien kaltaisia. Thaimassa (ent. Siam) ja Kaakkois-Aasiassa kasvilla on pitkät perinteet. Kratomia on historiallisesti käytetty thaimaalaisessa kansanlääkinnässä oopiumin sijasta tai lieventämään eri aineiden aiheuttamia riippuvuusoireita vieroitushoidossa. Kratomia on käytetty myös sen vaikutusten vuoksi potenssilääkkeenä.


title: Siaminkratomi

text: Suomessa kratom luokiteltiin reseptilääkkeeksi 2008. Joulukuussa 2014 Suomen huumausainelakiin lisättiin uusi kategoria kuluttajamarkkinoilta kielletyt psykoaktiiviset aineet (KKP-aineet), ja huhtikuussa 2016 kasvi siirrettiin tähän kategoriaan.


title: Siaminkratomi

text: Kasvia ei kuitenkaan ole luokiteltu huumausaineeksi, koska sen sisältämä mitragyniini ei sisälly kansainvälisiin huumausaineita ja psykotrooppisia aineita käsittelevien yleissopimusten luetteloihin.


title: George Gordon

text: George Washington Gordon (5. lokakuuta 1836 – 9. elokuuta 1911) oli konfederaation armeijan upseeri, joka nousi etelävaltioiden nuorimmaksi prikaatinkenraaliksi Yhdysvaltain sisällissodan viimeisenä vuonna. Sodan jälkeen hän toimi lakimiehenä Pulaskissa Tennesseessä. jossa Ku Klux Klan muodostettiin. Hänestä tuli yksi klaanin ensimmäisistä jäsenistä. Vuonna 1867 Gordonista tuli ensimmäinen klaanin Suurlohikäärme Tennesseen valtakuntaan, ja hän kirjoitti sen "reseptin," kirjan, joka kuvasi sen organisaatiota, periaatteita ja tarkoituksia. Hän oli myös Yhdysvaltain edustajainhuoneen jäsen 10. Tennesseen kongressialueella.


title: George Gordon

text: Gordon syntyi Pulaskissa Tennesseessä. Hän valmistui Läntisestä sotilasinstituutista Nashvillesta Tennesseestä 1859. Ennen sisällissodan alkua hän harjoitteli siviili-insinööriksi. Hän liittyi vapaaehtoisena konfederaation armeijaan 11. Tennesseen jalkaväkirymenttiin ennen ylenemistään prikaatinkenraaliksi.


title: George Gordon

text: Gordon johti Vaughnin prikaatia kenraalimajuri John C. Brownin alaisena Franklinin taistelussa 30. marraskuuta 1864. Monia hänen johtamistaan miehistä on haudattu McGavockin konfederaation hautausmaahan Frankliniin Tennesseehen.


title: George Gordon

text: Sodan jälkeen Gordon harjoitti lakimiehen tointa Memphisissä Tennesseessä vuoteen 1883. Hänet nimitettiin yhdeksi rautatiekomission jäsenistä Tennesseehen. Hän sai nimityksen sisäministeriöltä 1885, salaisena intiaaniagenttina Arizonassa ja Nevadassa, jossa hän palveli vuoteen 1889. Hän palasi Memphisiin Tennesseehen ja jatkoi lakimiehen toimensa harjoittamista. Hän oli Memphis cityn koulujen ylitarkastaja vuosina 1889–1907.


title: George Gordon

text: Suullisen raportin mukaan hän meni kenraali Nathan Bedford Forrestin luo Memphisissä, ja kertoi hänelle äskettäin muodostetusta Ku Klux Klanista, mihin Forrest vastasi: "Se on hyvä asia; Se on helkkarin hyvä asia. Me voimme käyttää sitä näyttääksemme neekereille heidän paikkansa." Forrestista tuli ensimmäinen maanlaajuisen klaanin johtaja.


title: George Gordon

text: Historiallisena todisteena järjestön tavoitteista on vuoden 1868 Gordonin julistus. Siinä Gordon varoittaa että "klaani on syttynyt kolme kertaa," ja että jos mustat "aloittavat sodan meitä vastaan, heidän täytyy kestää hirveä kosto joka seuraa." Hän myös väitti että klaani oli rauhallinen organisaatio, ja että jotkut henkilöt olivat klaanin nimissä tehneet väkivallantekoja.


title: George Gordon

text: Gordon valittiin demokraattina kaksi kertaa kongressiin, jossa palveli 4. maaliskuuta 1907 lähtien kuolemaansa saakka Memphisissä. Hänet on haudattu Elmwoodin hautausmaahan.


title: Adam Cabral

text: Adam Cabral (s. 7. lokakuuta 1994 London, Ontario, Kanada) on kanadalainen näyttelijä. Hänet tunnetaan elokuvista (2005) ja "The One - se oikea" (2003). Hän on myös esiintynyt muun muassa sarjoissa "1-800-Missing" ja "Train 48". Hän on näytellyt televisiosarjoissa vuodesta 2001, esimerkiksi Wild Iris (2001).


title: Afro Ken

text: Afro Ken (, ) on San-X () yhtiön luoma japanilainen maskottihahmo. Afro Ken on koira, jolla on sateenkaaren värinen afro. Hän vilpitön, moitteeton ja aina hyvällä tuulella. Afro Ken on aina halukas kokeilemaan uusia asioita ja tuntee vetoa asioihin, jotka näyttävät häneltä itseltään. Hänen hiuksensa muuttuvat aina saman näköisiksi kuin asiat joita hän lähestyy.


title: Afro Ken

text: On olemassa Afro Ken -sukupuu, josta löytyvillä muilla koirahahmoilla on havainnolliset nimet, kuten Techno Ken, Funky Ken, Lord Ken, Super Afro Ken ja Normal Ken. Normal Ken poikkeaa muista hahmoista, koska tällä koiralla ei ole hiuksia.


title: Afro Ken

text: Bandai Visual ja Sunrise ovat tuottaneet Afro Kenistä 3D-animoidun OVAn. OVA myös lähetettiin maailmanlaajuiseen animesatelliittitelevisioon Animaxiin.


title: Afro Ken

text: Afro Kenistä on myös valmistettu erilaisia tuotteita, kuten pehmoleluja, avaimenperiä, pusseja yms. Pehmoleluille voi vaihtaa hiukset.


title: There There

text: "There There. (The Boney King of Nowhere.)" on englantilaisen yhtyeen Radioheadin kappale, joka julkaistiin singlenä 26. toukokuuta 2003. Se oli ensimmäinen single yhtyeen albumilta "Hail to the Thief" (2003).


title: There There

text: "There There" nousi sijalle 4 Britannian singlelistalla ja sijalle 1 Kanadassa. Se sai myös kohtuullista radiosoittoa Yhdysvaltojen modern rock -radiokanavilla ja oli ehdokkaana Grammy-palkinnon saajaksi osiossa "paras rock-esitys". Se oli yhtyeen menestynein single radiossa sitten vuoden 2000 singlen "Optimistic".


title: There There

text: "There Thereen" on vaikuttanut suuresti Can-yhtyeen musiikki (Radiohead on myös tehnyt covereita "Canin" kappaleista).


title: There There

text: Kappaleen studioversio alkaa synteettisellä rytmillä, mutta live-esityksissä se alkaa niin, että kaikki yhtyeen jäsenet (paitsi Yorke ja Colin Greenwood) soittavat rumpuja. Kappaletta soitettiin ensimmäistä kertaa kiertueella Portugalissa ja Espanjassa, tosin sitä oli aikaisemmin soitettu tulomusiikkina.


title: There There

text: Kappaleen toinen nimi on ""The Boney King of Nowhere"". Nimi viittaa brittiläisen lastenohjelman "Bagpussin" jaksoon, ja myös kappaleen musiikkivideo on "Bagbuss"-vaikutteinen."There theren" singlellä on kaksi b-puolta: "Paperbag Writer" ja "Where Bluebirds Fly." "Paperbag Writer" teki lähes kokonaan Yorke, Colin Greenwood lisäsi kappaleeseen vain bassosäkeen. "Where Bluebirds Fly" on taas elektroninen kappale, jonka laulussa ei ole sanoja. Se kuultiin ensimmäistä kertaa yhtyeen tulomusiikkina vuoden 2002 kiertueella. Yhtye on soittanut sitä konsertissaan kerran: maaliskuussa vuonna 2005, jolloin Thom Yorke soitti sen Britanniassa "Ether-festivaalilla" Lontoon sinfonietan ja Nasaretin arabiorkesterin kanssa. Myös yhtyeen jäsen Jonny Greenwood oli tuolloin mukana, hän soitti ondes martenotia.


title: There There

text: Kappaleen musiikkivideon ohjasi Chris Hopewell. Videossa laulaja Thom Yorke kulkee metsässä ja löytää monia olentoja, jotka tekevät ihmismäisiä toimintoja (esimerkiksi kaksi kissaa menee naimisiin ja kaksi oravaa istuu takan edessä polttaen piippua). Yorke kulkee tilanteesta toiseen ja luminositeetti lisääntyy. Lopulta hän saapuu metsäaukiolla, jossa kultainen takki riippuu puusta. Hän laittaa takin päälleen ja löytää myös kultaiset kengät, jotka ovat puun sisällä. Samalla hän herättää oksalla olevat varikset, jotka jahtaavat Yorkea ja hyökkäävät hänen kimppuunsa. Kultaiset kengöt antavat hänelle vauhtia. Kengät menevät sotkuun maassa ja kun hän astuu jalkansa päälle, se muuttuu puuksi ja koko hänen vartalonsa alkaa muuttua puuksi. Lopulta Yorke muuttuu kokonaan puuksi ja varikset jäävät istumaan hänen "oksilleen".


title: There There

text: Video kuvattiin neljäsosavauhdilla. Siksi se näyttää hyppivän, kuin osa kuvista puuttuisi. Se voitti palkinnon taideohjauksesta vuoden 2003 MTV Video Music Awards-palkintogaalassa.


title: A. L. Hintikka

text: Antti Leopold Hintikka, sukunimi vuoteen 1906 "Hindikka", käytti kirjailijanimeä Johannes Rautakoura (15. marraskuuta 1891 Joensuu – 15. huhtikuuta 1968 Joensuu) oli Joensuussa ilmestyvän Karjalainen-lehden päätoimittaja ja kirjailija.


title: A. L. Hintikka

text: Hintikan vanhemmat olivat nahkurimestari Antti Hintikka ja Hilda Maria Tiihonen. Hän pääsi ylioppilaaksi 1914 Joensuun lyseosta ja valmistui filosofian kandidaatiksi ja maisteriksi 1919. Hintikka oli Karjalainen-lehden toimitussihteerinä 1918–1919 ja päätoimittajana 1919–1934 mutta alennettiin 1930-luvun alun kriiseissä ja toimi sen jälkeen toimitussihteerinä ja toimittajana 1934-54. Hän kirjoitti myös pakinoita Karjalaiseen nimimerkillä "Saximies".


title: A. L. Hintikka

text: Hintikka oli Pohjois-Karjalan kansallisliiton sihteeri ja piirisihteeri 1920–1934 sekä Pohjois-Karjalan matkailijayhdistyksen puheenjohtaja tai sihteeri vuosina 1922–1948 ja yhdistyksen puheenjohtaja 1941–1948. Hän oli Joensuun kaupunginvaltuuston jäsen 1946–1947. Hän oli Pohjois-Karjalan sanomalehtimiesyhdistyksen perustajajäsen.


title: A. L. Hintikka

text: Nimimerkillä "Johannes Rautakoura":


title: Eläimiä suomalaismetsissä

text: "Eläimiä suomalaismetsissä" on suomalaisen laulajan Mikko Alatalon yhdeksäs albumi. Se julkaistiin Finnscandian Hi-Hat-levymerkillä vuonna 1981.


title: Eläimiä suomalaismetsissä

text: Vaikka tämä Alatalon ensimmäinen lastenlevy julkaistiin alun perin puolivitsinä, niin se myi lopulta 47 000 kappaletta eli melkein platinaa. Levy nimittäin sisälsi yhden tunnetuimmista suomalaisista lastenlauluista, "Känkkäränkkä"-kappaleen. Laulu kertoo ilkeästä pikkunoidasta, joka villitsee lapsia kiukutteluun ja kiusantekoon. Hahmo syntyi alun perin puheterapeutti ja lastenkirjailija Annami Poivaaran kynästä. Alatalo ja Rinne ovat tehneet samasta aiheesta myöhemminkin lauluja, joiden kautta noitahahmon maine on vain kasvanut.


title: Eläimiä suomalaismetsissä

text: Muita albumin kappaleita ovat mm. sukupuolivalistusta antanut "Mistä minä oon tullut?", Alatalon ja hänen Jaska-poikansa duetto "Isä, kerro mulle", vanha Danny Kaye -klassikko "Nakke Nakuttaja" ("Woody Woodpecker") sekä Pelle Miljoona -imitaatio "Reijo Rotta".


title: Eläimiä suomalaismetsissä

text: Interviisu-karsinnat voittanut Esko Koivumiehen säveltämä "Taitaa tulla kesä" laitettiin levylle kuriositeettina. Siitä teki Virossa Reet Linnan käännöksen "Kätte joudnud suvi".


title: Parallelismi

text: Parallelismi voi tarkoittaa seuraavia:


title: Nick Oshiro

text: Nicholas "Nick" Oshiro (s. 3. maaliskuuta 1975) on industrial metal -yhtye Static-X:n rumpali. Hän on myös soittanut Seether -nimisessä hard rock -yhtyyessä, tosin vain vuosina 2002-2003.


title: Nick Oshiro

text: Nick näki 10-vuotiaana Whitesnaken videon, ja halusi rock-tähdeksi. Hänen isänsä teki hänelle ensimmäiset rummut vanhoista kattiloista ja pannuista. Hänen muusikon uransa alkoi kunnolla vuonna 2002, jolloin Oshiro liittyi Seether -bändiin. Hän soitti rumpuja siellä vuoden, kunnes jätti yhtyeen vuonna 2003. Samoihin aikoihin Nick liittyi Static-X:n live-rumpaliksi, mutta hänestä tulikin vakiojäsen. Huhtikuussa 2007 Oshiro mursi kätensä, mutta se ei vaikuttanut hänen soittoonsa, vaikka hän olikin sivussa bändin kokoonpanosta jonkin aikaa. Hän käyttää Tama Seisakushon valmistamia rumpuja.


title: Nick Oshiro

text: Hän on kertonut käyvänsä vapaa-ajallaan aktiivisesti Static-X:n MySpace-sivulla ja kalastamassa.


title: Alikartano

text: Alikartano eli Frugård on kartano Mäntsälässä Nummisen kylässä. Alikartanon tila perustettiin vuonna 1608. Kartano kuului Nordenskiöld-suvulle vuodesta 1709 vuoteen 1912. Vuonna 1964 Suomen valtio osti Alikartanon. Kartano toimi museona vuodesta 1983 vuoteen 2015, jolloin Museovirasto päätti sulkea sen pysyvästi. Kesällä 2018 museo avattiin uudelleen Mäntsälän kunnan toimesta. Museossa on esitelty muun muassa Nordenskiöldien tieteellisiä saavutuksia, ja osa huoneista on sisustettu 1800-luvun tyyliin. Suomen ja Pohjoismaiden kuuluisin alkemisti August Nordenskiöld (1754–1792) yritti vuosikausia valmistaa viisasten kiveä alkemistisessa uunissaan, joka on vieläkin nähtävissä Alikartanossa.


title: Alikartano

text: Tilan nykyinen päärakennus on vuodelta 1805. Rakennustyyliltään se on sekoitusta barokista, klassismista, rokokoosta ja karoliinisuudesta.


title: Parallelismi (filosofia)

text: Parallelismi ("psykofyysinen parallelismi") on mielenfilosofinen oppi, jonka mukaan henkiset ja aineelliset tapahtumat sattuvat rinnakkaisesti ilman, että niiden välillä on vuorovaikutusta. Parallelismin mukaan Jumala pitää huolen siitä, että henkiset ja fysikaaliset tapahtumat ilmenevät koordinoidusti.


title: Parallelismi (filosofia)

text: Esimerkiksi kun Pekka päättää kävellä huoneen poikki (henkinen tapahtuma), samalla hänen ruumiinsa lähtee kävelemään (ruumiillinen tapahtuma), ilman että hänen mielensä olisi millään kausaalisella tavalla vaikuttanut ruumiiseen.


title: Parallelismi (filosofia)

text: Parallelismi on esiintynyt filosofian historiassa ennen kaikkea kahdessa muodossa: joko Jumala on säätänyt tapahtumien koordinoinnin etukäteen (Gottfried Leibnizin ennalta-asetetun harmonian periaate), tai Jumala säätää koordinoinnin tapahtumien sattuessa (Nicolas Malebranchen okkasionalismi).


title: Angelologia

text: Angelologia tarkoittaa enkelioppia, enkelitiedettä, kirkkojen ja teologien käsityksiä enkeleistä. Erityisesti termi kuvaa kristillisen kirkon systemaattista ajattelua ja opetusta enkeleistä. Mutta myös juutalaisuudessa ja islamissa on omat oppinsa enkeleistä, niiden merkityksestä, asemasta ja hierarkioista. Itse asiassa kaikissa kolmessa monoteistisessä eli yksijumalaisessa uskonnossa vallitsee yllättävän yhtenäinen käsitys enkeleistä taivaallisina henkiolentoina ja Jumalan sanansaattajina, vaikka toki erojakin on.


title: Angelologia

text: Angelologia ei ole yhtenäinen ja selvärajainen oppirakennelma, vaan eri teologien tekemien määritelmien ja tulkintojen kudelma. Niinpä esimerkiksi enkelihierarkioista on esitetty erilaisia näkemyksiä: tavallisin on yhdeksänportainen hierarkia, jota kannattivat Pseudo-Dionysios Areopagita ja Tuomas Akvinolainen. Arkkienkelien lukumäärästä – seitsemän – vallitsee laaja yksimielisyys, koska asia on ilmaistu Raamatussa (apokryfikirjoihin kuuluvassa Tobitin kirjassa). Minkä nimisiä nämä seitsemän ovat, siitä esiintyy erilaisia näkemyksiä riippuen mistä perinteestä käsin asiaa tulkitaan. Kristillisen kirkon angelologian mukaan nimeltä mainittuja arkkienkeleitä ovat vain ne, jotka löytyvät Raamatusta: Mikael, Gabriel ja Rafael. Muitakin nimiä esiintyy kirjallisuudessa, mutta mitään ”virallista asemaa” näillä nimillä (esimerkiksi Uriel) ei varsinaisesti ole.


title: Angelologia

text: Kristillisten kirkkojen välille ei saa syntymään suurta ekumeenista kiistaa enkeleistä, sillä niiden yhteinen angelologia on melko pidättyväistä. Se perustuu ensisijaisesti Raamatun kertomuksiin. Monet teologit ovat kuitenkin vuosisatojen varrella esittäneet yksityiskohtaisia ja pitkälle meneviä kuvauksia ja tulkintoja enkeleistä. Angelologisia kuvauksia löytyy myös kaunokirjallisuudesta ja runoudesta, kuten Danten "Jumalaisesta näytelmästä" tai John Miltonin "Kadotetusta paratiisista".


title: Angelologia

text: New age ja erilaiset uushenkiset opit käyttävät hyväkseen kristillistä, juutalaista ja islamilaista enkeliopetusta, mutta yhdistävät siihen omasta perinteestään ja tarustostaan nousevia käsityksiä. Lopputuloksena on värikästä ja yksityiskohtaista ”angelologiaa”, joka perustuu enemmän mielikuvitukseen kuin vakavasti otettavaan uskonnollisen perinteen tulkintaan.


title: Angelologia

text: Angelologiaa voi harjoittaa akateemisena tieteenä, eli enkeleitä voi tutkia samoin kuin muitakin uskonnollisia käsityksiä tai kulttuuri-ilmiöitä.


title: Kalevan kisat 1997

text: Kalevan kisat järjestettiin vuonna 1997 Lappeenrannassa 17.–20. heinäkuuta. Kilpailupaikka oli Kimpisen kenttä. Kalevan maljan voitti Turun Urheiluliitto.


title: Kalevan kisat 1997

text: Varaslähtö.net


title: Yhdeksänhäntäinen kissa

text: Yhdeksänhäntäinen kissa, myös kattiruoska oli Ison-Britannian laivaston noin vuosien 1500–1800 aikana käyttämä hamppuköydestä valmistettu rangaistusväline, jota käytettiin yleisimmin merimiesten rankaisemiseen ruoskimalla.


title: Yhdeksänhäntäinen kissa

text: Ruoska valmistettiin purkamalla hamppuköysi, joka oli punottu yhdeksästä ohuemmasta narusta. Tässä muodossa ruoskan isku ei aiheuttanut vakavia vammoja, joten sitä käytettiin enimmäkseen lieviin rangaistuksiin. Kovemmissa tapauksissa piiskan naruihin sidottiin lyijypainot, jolloin useampi piiskan isku aiheutti jopa kuoleman. Ruoskiminen tapahtui koko miehistön nähden, jolloin saavutettiin suurin mahdollinen pelotevaikutus.


title: Ammunnan maailmanmestaruuskilpailut 2007

text: Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 1.-10.9.2007 Kyproksen Nikosiassa.


title: Sekundäärinen alkoholi

text: Sekundäärinen alkoholi on alkoholi, jossa hydroksyyliryhmä(OH-) on kiinnittynyt hiileen, josta lähtee sidokset kahteen muuhun hiileen. Yksinkertaistettuna voidaan sanoa, että hydroksyyliryhmän tulee olla keskellä hiiliketjua.


title: Sekundäärinen alkoholi

text: Sekundääriset alkoholit hapettuvat ketoneiksi. Esimerkiksi 2-propanoli hapettuu sopivissa olosuhteissa propanoniksi eli asetoniksi.


title: Koichi Fukuda

text: Koichi Fukuda (s. 1975, Osaka, Japani) on industrial metal -yhtyeen Static-X:n kitaristi, ja harvemmin myös kosketinsoittaja.


title: Koichi Fukuda

text: Koichi Fukuda soitti Static-X:n ensimmäisellä albumilla ("Wisconsin Death Trip") vuonna 1999, joka menestyi hyvin, myymällä platinaa. Fukuda oli mukana myös toisella albumilla ("Machine"), joka myös myi hyvin. Vuonna 2003 hänet vaihdettiin Murderdollsissa soittaneeseen Tripp Eiseniin. Koichi kävi vierailemassa Revolve -nimisessä yhtyeessä. Tripp joutui vankilaan seksirikosten vuoksi, jonka seurauksena Wayne Static kysyi Fukudaa takaisin soittamaan. Koichi tuli soittamaan Static-X:n neljännelle albumille ("Start a War") ja on yhtyeessä vieläkin.


title: Merikokit

text: Merikokit (Callionymidae) on erikoisen näköisten ahvenkalojen heimo. Merikokit ovat pienikokoisia ja elävät trooppisissa merissä, lähinnä Indopasifisen merialueen länsiosissa. Heimoon kuuluu noin 130 lajia, jotka jaetaan 18 sukuun. Heimon suurikokoisin laji "Callionymus gardineri" kasvaa lähes 30 cm pitkäksi, kun pienin laji, uhanalainen "Callionymus sanctaehelenae" jää parisenttiseksi.


title: Merikokit

text: Merikokit liikkuvat hitaasti, kuin leijaillen, lähellä koralliriutan pintaa ja etsivät siitä pieneläimiä ravinnokseen. Joitakin lajeja pidetään riutta-akvaarioissa. Ne syövät harvoin muuta kuin itse pyydystämäänsä elävää ruokaa, joten akvaariossa on oltava tarpeeksi pieneliöstöä niiden ruoaksi.


title: Lohjan Yhteislyseon lukio

text: Lohjan Yhteislyseon lukio, aiemmin Lohjan lukio, on noin 850 opiskelijan lukio. Se sijaitsee Lohjan Anttilan kaupunginosassa, niin sanotulla Pohjolan mäellä.


title: Lohjan Yhteislyseon lukio

text: Nykyinen koulurakennus on valmistunut vuonna 1954. Rakennuksen suunnitteli arkkitehti Aarne Ervi. Valmistuessaan koulutalo oli Pohjoismaiden suurin oppikoulurakennus. Rakennusta laajennettiin viimeksi vuosina 1998 - 1999. Koulurakennus on kärsinyt homeongelmista ja se korjataan perusteellisesti. Lukion tilat siirtyvät väistöön Lohjan Rantapuistoon.


title: Lohjan Yhteislyseon lukio

text: Lukiota laajennettiin 2009 siten, että palloiluhalli Tennarin yhteyteen rakennettiin uusi liikuntasali, ja lukion entinen liikuntasali muutettiin luokka- ja hallintotiloiksi.


title: Lohjan Yhteislyseon lukio

text: Koulun rehtorina toimii Panu Ruoste ja apulaisrehtorina Juha Nurmi.


title: Purkitettu kuumuus

text: Purkitettu kuumuus on Pekka Myllykoski ja Jytäjemmarit -yhtyeen kolmas albumi. Se julkaistiin 4. huhtikuuta 2008. Alun perin yhtye ilmoitti albumin jäävän heidän viimeiseksi pitkäsoitokseen, mutta syksyllä 2009 ilmestyi kuitenkin "Viimeinen boheemi" -niminen albumi , ja senkin jälkeen yhtyeeltä on ilmestynyt uusia levyjä.


title: Purkitettu kuumuus

text: Albumin laulut ovat yhtyeen omaa käsialaa, lukuun ottamatta Reino Helismaan "Sorsanmetsästys" -kappaletta.


title: Akamas

text: Akamas () oli kreikkalaisessa mytologiassa usean mieshahmon nimi, jotka kaikki taistelivat Troijan sodassa:


title: Heather Marks

text: Heather Marks (s. 25. heinäkuuta 1988) on kanadalainen malli.


title: Heather Marks

text: Marks syntyi Calgaryssa, Albertassa, Kanadassa, ja löydettiin Calgary Woman's Show'sta. Hän voitti Mode Models -mallikilpailun 20 vuoden ikäluokassa ja on siitä lähtien esiintynyt catwalkeilla ja lehdissä tunnetuille muotimerkeille kuten Dolce & Gabbana, Calvin Klein ja Moschino. Hän on esiintynyt muun muassa Voguen, Dazedin, Frenchin ja Mixten kansikuvissa. Hän oli mukana myös 2006 Victoria's Secret -muotinäytöksessä, joka näytettiin yhdysvaltalaisella televisiokanavalla CBS:llä joulukuussa 2006.


title: Heather Marks

text: Marks on tunnettu muotimaailmassa suurista silmistään ja nukkemaisista kasvoistaan. Yhdessä Gemma Wardin, Caroline Trentinin, Lily Colen, Lisa Cantin, Jessica Stamin ja Devon Aokin kanssa hän on osa supermallien suosittua mallijoukkiota, joilla on nukkemaiset ja keijukaismaiset piirteet.


title: Heather Marks

text: Heather on sanonut olevansa poikatyttö, sillä hän pitää wakeboardingista, lumilautailusta ja jalkapallosta.


title: Heather Marks

text:
Kevät-kesä 2004:
CK Choice,
Just Cavalli,
Kenzo,
Lida Biday,
Moschino Cheap & Chic


title: Heather Marks

text:
Syksy-talvi 2004:
Ann Taylor,
Basic House,
Cacharel,
D&G,
Fiorucci,
H&M,
Levi's,
United Colors of Benetton


title: Heather Marks

text:
Kevät-kesä 2005:
Anna Sui,
Daks,
Generra,
Keith London,
Lee Jeans,
Sportmax


title: Heather Marks

text:
Syksy-talvi 2005:
Adidas,
Anna Sui,
Christian Lacroix,
H&M,
Isetan,
Keith London,
UWoman


title: Heather Marks

text:
Kevät-kesä 2006:
Anna Sui,
Ask Enquired,
D&G,
Emporio Armani,
Gap,
Keith London


title: Heather Marks

text:
Syksy-talvi 2006:
Ask Enquired,
Blanco,
D&G,
Keith London,
RMK Cosmetics


title: Heather Marks

text:
Kevät-kesä 2007:
Ask Enquired,
Cerruti Jeans/Eyewear,
ESoup,
Holt Renfrew Jewelry,
Sexy Cookie,
Vivienne Tam


title: Heather Marks

text:
Syksy-talvi 2007:
Anna Sui Eyewear,
Badgley Mischka Sportswear/Platnium,
Dorothy Perkins,
Jimmy Choo,
Gap,
Coccinelle


title: Heather Marks

text:
Kevät-kesä 2008:
Lacoste,
Trussardi


title: Heather Marks

text: Heather on myös esiintynyt katalogeissa merkeille kuten Bloomingdale’s, Burberry, Louis Vuitton, Lloyd Jewelry, Saks Fifth Avenue, Neiman Marcus, Bergdorf Goodman, Holt Renfrew, Max Mara ja Americana Manhasset.


title: Kalevan kisat 1955

text: Kalevan kisat järjestettiin vuonna 1955 Kuopiossa 13.–14. elokuuta. Kilpailupaikka oli Väinölänniemen kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Mäntsälässä 14. elokuuta.


title: Kalevan kisat 1955

text: Kilpailut järjestettiin Mäntsälässä 14. elokuuta


title: Kalevan kisat 1956

text: Kalevan kisat järjestettiin vuonna 1956 Lahdessa 25.–26. elokuuta. Kilpailupaikka oli Radiomäen kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Ruokolahdella 26. elokuuta.


title: Kalevan kisat 1956

text: Kilpailut järjestettiin Ruokolahdella 26. elokuuta.


title: Kalevan kisat 1957

text: Kalevan kisat järjestettiin vuonna 1957 Tampereella 17.–18. elokuuta. Kilpailupaikka oli Ratinan stadion. Kalevan maljan voitti Turun Urheiluliitto. Naisilla oli omat yleisurheilun Suomen-mestaruuskilpailut Valkeakoskella 11. elokuuta.


title: Kalevan kisat 1957

text: Kilpailut järjestettiin Valkeakoskella 11. elokuuta. Ohjelmassa oli ensimmäistä kertaa 400 metrin juoksu.


title: Kalevan kisat 1958

text: Kalevan kisat järjestettiin vuonna 1958 Kouvolassa 2.–3. elokuuta. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Kauniaisissa 3. elokuuta.


title: Kalevan kisat 1958

text: Kilpailut järjestettiin Kauniaisissa 3. elokuuta.


title: Kalevan kisat 1980

text: Kalevan kisat järjestettiin vuonna 1980 Lappeenrannassa 4.–6. heinäkuuta. Kilpailupaikka oli Kimpisen kenttä. Kalevan maljan voitti Turun Urheiluliitto. Kuopiossa kilpailtu maratonjuoksu oli naisten ohjelmassa ensimmäistä kertaa.


title: Kalevan kisat 1981

text: Kalevan kisat järjestettiin vuonna 1981 Oulussa 7.–9. elokuuta. Kilpailupaikka oli Raatin kenttä. Kalevan maljan voitti Kouvolan Urheilijat. Naiset kilpailivat ensimmäistä kertaa seitsenottelussa viisiottelun sijaan (lajit 100 m aitajuoksu, kuulantyöntö, korkeushyppy, 200 m juoksu, pituushyppy, keihäänheitto ja 800 metrin juoksu).


title: Allen Alvarado

text: Allen Alvarado (s. 19. helmikuuta 1996) on yhdysvaltalainen näyttelijä. Hän syntyi Park Ridgessä, Illinoisissa, ja tuli tunnetuksi Lex Marinin roolista Discovery Kidsin "Lento 29" -sarjasta.


title: Allen Alvarado

text: Alvarado on "Lento 29:n" ohella esiintynyt muun muassa elokuvassa "Rakkautta radalla" (2001) ja lukuisissa mainoksissa.


title: NHL:n varaustilaisuus 1998

text: NHL:n varaustilaisuus 1998 oli National Hockey Leaguen uusien pelaajien , joka järjestettiin Marine Midland Arenalla Buffalossa 27. kesäkuuta 1998.


title: NHL:n varaustilaisuus 1998

text: Tilaisuudessa joukkueet varasivat 258 pelaajaa yhdeksässä kierroksessa. Ensimmäinen varaus oli kanadalainen Vincent Lecavalier, joka oli suuri pelaajalupaus.


title: Kukkumäki

text: Kukkumäki voi tarkoittaa seuraavaa:


title: Eero Salminen

text: Eero Ilmari Salminen (18. lokakuuta 1933 Kokkola – 6. kesäkuuta 1997 Helsinki) oli suomalainen korkeushyppääjä. Hän oli lajissaan Suomen paras 1950-luvun jälkipuoliskolla.


title: Eero Salminen

text: Salminen ylitti korkeushypyssä kahden metrin rajan vuonna 1955 kaikkien aikojen viidentenä suomalaisena. Hän rikkoi Kalevi Kotkaksen 1930-luvulla tekemän ja lähes 20 vuoden ikään ehtineen Suomen ennätyksen vuonna 1956. Hänestä tuli ensimmäinen kierähdystyylillä Suomen ennätyksen hypännyt mies. Hän vaihtoi kuitenkin takaisin sisäjalantyyliin, ja hänen vuonna 1959 hyppäämänsä tulos 210 cm on edelleen kaikkien aikojen paras suomalaisen sisäjalkatyylillä hyppäämä tulos.


title: Eero Salminen

text: Tukholman EM-kilpailuissa 1958 Salminen sijoittui kahdeksanneksi. Rooman olympialaisissa 1960 hän jäi karsintaan. Hän kilpaili 30 maaottelussa ja voitti lajinsa 11 kertaa. Suomen mestaruuden hän voitti kuudesti, mitä useampaan mestaruuteen ovat korkeushyppääjistä yltäneet vain Oskari Frösén ja Hanna Mikkonen.


title: Eero Salminen

text: Seuratasolla Salminen edusti Kiuruveden Jännettä, Kuopion NMKY:n Urheilijoita ja Helsingin Poliisi-Voimailijoita. Ammatiltaan hän oli rikosetsivä.


title: Diana Johnstone

text: Diana Johnstone (s. 1934) on vasemmistolainen kirjailija, joka on keskittynyt Euroopan politiikkaan ja läntiseen ulkomaanpolitiikkaan. Johnstonella on Minnesotan yliopistosta filosofian tohtorin tutkinto, ja hän vastusti aikoinaan Vietnamin sotaa. Johnstone on syntynyt Yhdysvalloissa, mutta on asunut vuodesta 1990 alkaen Pariisissa.


title: Diana Johnstone

text: Vuodesta 1976 Johnstone on toiminut amerikkalaisen In These Times -lehden Euroopan kirjeenvaihtajana. Hän on julkaissut itse Counterpunch-verkkolehteä. Johnstonen on väitetty kiistäneen Srebrenican joukkomurhan, mutta hän on itse kiistänyt tämän väitteen. Ruotsissa Johnstonen haastattelu Ordfront-lehdessä johti sen päätoimittajan erottamiseen.


title: Diana Johnstone

text: Suomessa Johnstone tunnetaan kirjasta "Jugoslavia ja NATO – narrien ristiretki", jossa hän esittää vaihtoehtoisen, serbejä puoltavan tulkintansa Jugoslavian sodasta. Kirja on herättänyt kovaa arvostelua ja kiivasta väittelyä.


title: Kihupyhä

text: Kihupyhä on ollut Etelä-Karjalassa vietetty alkujaan kirkon suojeluspyhimyksen muistojuhla. Myöhemmin siitä kehittyi markkinapäivä, jolloin väki kokoontui seurustelemaan laajalta alueelta. Esimerkiksi Antreassa kihupyhää vietettiin Pyhän Andreaksen päivänä 30. marraskuuta, Kivennavalla taas 10. sunnuntaina kolminaisuudenpäivän jälkeen. Sana 'kihu' merkitsee väkijoukon tiivistä liikehdintää.


title: Vampires Are Alive

text: Vampires Are Alive on DJ Bobon esittämä kappale, joka edusti vuoden 2007 Eurovision laulukilpailussa Sveitsiä.


title: Vampires Are Alive

text: Kappale päätyi semifinaalissa 20. sijalle ja sai 40 pistettä. Kappale oli suurimpia ennakkosuosikkeja, mutta se karsiutui kilpailun semifinaalissa.


title: Vampires Are Alive

text: Kappale julkaistiin erillisenä singlenä sekä artistin vuonna 2007 ilmestyneeseen albumiin Vampires.


title: Separatistinen feminismi

text: Separatistinen feminismi on feministisen ajattelun muoto, joka ei kannata heteroseksuaalisia suhteita, sillä sen mukaan sukupuolten väliset ristiriidat ovat ratkaisemattomia. Separatistifeministit eivät usko miesten saavan aikaan positiivisia kontribuutioita feministiliikkeen kentällä tai luopuvan patriarkaalisesta ajattelustaan. Separatistifeministit keskittyvät työskentelyyn toisten naisten kanssa vältellen kanssakäymistä miesten kanssa esimerkiksi eläen ja työskennellen pelkästään naisista koostuvissa yhteisöissä.


title: Separatistinen feminismi

text: Kirjailija Marilyn Frye kuvaa separatistista feminismiä "naisten itsensä aiheuttamaa irtautumista erilaisista miesten asettamista normeista sekä miesten valtaa ja etua korostavista ja niitä edistävistä instituutioista, suhteista, rooleista ja aktiviteeteista".


title: Separatistinen feminismi

text: Feministeistä ainoastaan pieni osa on separatistisia, ja ajattelutapa on kyseenalaistettu sekä feministiliikkeessä että sen ulkopuolella. Separatistiset naiset elävät yleensä selibaatissa tai lesbosuhteessa erottautuakseen heidän näkemyksensä mukaan patriarkaalisesta yhteiskunnasta.


title: Separatistinen feminismi

text: Lesboseparatismilla tarkoitetaan lesbofeminismin muotoa, johon saattaa liittyä myös homoseksuaalien kansallisvaltiota ajava, niin sanottu "queer-nationalismi", sekä poliittinen lesbous. Se liitetään usein myös diaaniseen pakanuuteen.


title: Think Global

text: Think Global oli norjalainen sähköautoja valmistava yhtiö. Yhtiö valmisti kahden hengen TH!NK city -kaupunkiautoa, jonka uusimman version toimitukset alkoivat vuoden 2008 alkupuolella. Sitä valmistettiin Suomessa. Lisäksi yhtiö on esitellyt viiden henkilön TH!NK Ox -konseptiauton.


title: Think Global

text: TH!NK sähköauton tarina alkaa 1973-1974 öljykriisistä, jolloin Lars Ringdal, Bakelittfabrikken AS yrityksen omistaja, sai idean sähköautosta. 15 vuotta myöhemmin Ringdalin poika Jan Otto Ringdal perusti yrityksen idean ympärille. Yhtiö perustettiin alun perin vuonna 1991 Oslossa nimellä Pivco (). Pivcon rahoittajina toimivat muun muassa Norjan valtio, Hydro, Statoil sekä ABB. Sen ensimmäisiä prototyyppejä oli PIV2, joita valmistettiin muutamia kappaleita Lillehammerin talviolympialaisia varten 1994. Seuraava malli oli vuonna 1995 esitelty PIV3 (City Bee), joita tehtiin yhteensä 120 kappaletta. Tämän jälkeen ryhdyttiin kehittämään ensimmäistä tuotantomallia PIV4, joka sai myöhemmin nimen TH!NK city. Sen toimintamatka oli 85 km latauksella ja huippunopeus oli 90 km/h.


title: Think Global

text: Tuotantomallin kehitys vei oletettua enemmän aikaa ja resursseja, ja kun kehitys saatiin valmiiksi 1999, yhtiön varat olivat lopussa. Yhtiön omistajaksi tuli Ford, joka pystyi aloittamaan TH!NK cityn tuotannon. Tuotanto jatkui vuoteen 2002 asti, jolloin oli valmistettu 1005 autoa. Ford luopui omistuksestaan yhtiössä vuoden 2003 tammikuussa ja myi sen sveitsiläiselle KamKorp Microelectronics -yhtiölle. Tämän seurauksena kaupunkiauton tuotekehitys pysäytettiin. Fordin päätökseen luopua yhtiöstä vaikutti todennäköisesti Kalifornian osavaltion vetäytyminen tavoitteistaan kasvattaa nolla-päästöisten kulkuneuvojen osuus 10 prosenttiin kaikista myydyistä autoista.


title: Think Global

text: Vuoden 2006 maaliskuussa yhtiön ostivat norjalaiset investoijat, jotka vaihtoivat yhtiön nimen Think Nordicista Think Globaliksi. Yhtiö ryhtyi kehittämään uutta TH!NK city -mallia. Uusi TH!NK city täyttää autoilta vaadittavat turvavaatimukset, ja siinä on ABS-jarrut sekä turvatyynyt. Auton toimintamatka on 170 km ja huippunopeus on 100 km/h. Pakkasella auton käytännön toimintasäde jäi alle 100 kilometriin.


title: Think Global

text: Ensimmäiset uuden malliset TH!NK cityt toimitettiin Norjan markkinoille kevään 2008 aikana. Yhtiön suunnitelmana on aloittaa kansainvälinen myynti Tanskasta ja Ruotsista, jonka jälkeen siirrytään Isoon-Britanniaan, Saksaan, Italiaan ja Alankomaihin. Auton hinnaksi ilman akkuja arvioidaan 20 000 €. Akut vuokrataan osana 200 €/kk pakettia, johon kuuluu akkujen huolto ja autovakuutus.


title: Think Global

text: Tekniset tiedot


title: Think Global

text: Think-sähköautojen tuotanto keskeytyi helmikuussa 2011 Uudessakaupungissa. Syynä oli huono myyntimenekki ja asiakkaan eli norjalaisen Think Globalin päätyminen konkurssiin. Tehtaan tavoite oli kuitenkin käynnistää tuotanto Uudessakaupungissa jälleen elokuussa. Think-tuotannosta oli lomautettuina 55 henkilöä. Tuotantoa ei kuitenkaan aloitettu uudestaan.


title: Think Global

text:
Kesäkuun lopulla konkurssiin hakeutuneen THINK Global AS:n toimintaa jatkaa edelleen venäläinen yrittäjä Boris G. Zingarevich, joka suunnittelee kaupunkisähköauto THINK Cityn myynnin ja tuotannon uudelleen järjestämistä yhteistyössä Ener1:n ja Valmet
Automotiven kanssa. Konkurssihallinnon toiminnan jatkajaksi valitsema Zingarevich on kansainvälinen
teknologiayrittäjä. Hän on ollut Ener1:n pääsijoittaja vuodesta 2002.


title: Think Global

text: Uuden yhtiön nimi on Electric Mobility Solutions AS. Tavoite on ollut jatkaa autojen tuotantoa edelleen Uudessakaupungissa vuoden 2012 ensimmäisellä neljänneksellä mutta toistaiseksi tuotantoa ei ole aloitettu. Syynä lienee se että uudet sähköautomallit ovat myyneet varsin heikosti. Esimerkiksi ensimmäiset uuden sukupolven ladattavat sähköautot ovat myyneet kappalelukumääräisesti vähän. Japanilaista Nissanin Leafia ja amerikkalaista General Motorsin Chevrolet Voltia on mennyt kaupaksi yhteensä vain 30 000 (Financial Times). Menekkiä painavat korkeat hinnat ja toimituksen pullonkaulat.


title: Crispin Freeman

text: Crispin McDougal Freeman (s. 9. helmikuuta 1972 Chicago, Illinois) on yhdysvaltalainen ADR-palkittu ääninäyttelijä, joka tunnetaan parhaiten dubbausroolistaan Alucardina animesarjassa "Hellsing". Hän oli myös Teräsmiehen äänenä Justice League Heroes videopelissä vuonna 2006.


title: Crispin Freeman

text: Freeman syntyi Chicagossa, jossa hän myös kävi latinalaista koulua aina high schooliin asti valmistuen vuonna 1990. Collegea Freeman kävi Williamstownissa, Massachusettsissa, jossa hänen pääaineinaan olivat teatteri ja tietokonetiede. Valmistuttuaan vuonna 1994 Freeman siirtyi opiskelemaan vielä Columbian yliopistoon New Yorkiin näyttelemistä. Valmistuessaan vuonna 1997 hän esiintyi muun muassa Broadwaylla, Cambridgessa ja Los Angelesissa eri teattereissa.


title: Crispin Freeman

text: Freeman meni naimisiin 11. elokuuta 2007 Izobel Carolin kanssa.


title: Crispin Freeman

text: Ääninäyttelijäksi Freeman päätyi, kun hänen kaverinsa sai ääniroolin animesarjasta "Peacock King". Kyseinen kaveri tiesi Freemanin olleen suuri animefani ja kehotti häntä soittamaan Central Park Medialle päästäkseen dubbaajaksi. Aluksi Freeman ei innostunut ajatuksesta sillä hän itse katsoi animea mieluummin tekstityksillä, kuin dubattuna. Sittemmin hän muisteli kuinka itse oli lapsena katsonut useita piirrettyjä ja tajusi, että useat ihmiset tutustuivat animeen englanniksi dubattujen versioiden kautta. Tämän myötä Freeman on tehnyt urallaan useita dubbauksia animesarjoihin, kuten Digimon, Hellsing, Naruto, Rave Master, Slayers, Zatch Bell ja Blood +. Samalla hän kiinnostui yhä enemmän ääninäyttelemisestä, sillä animaatio tarjoaa monipuolisempia rooleja, jotka eivät rajoitu ulkonäköön vaan kykyyn. Erityisen kiinnostunut Freeman on animen dubbaamisesta sen myyttisen tarinoiden vuoksi, joita hänen mukaansa ei ole Hollywoodissa tehdyissä näytelmäelokuvissa. Ainoastaan "Matrix" elokuvat ovat onnistuneet tarinan kerronnassa. Freeman palkittiin kuudesti ADR-palkinnolla kuukauden ääninäyttelijänä animen dubbauksista.


title: Crispin Freeman

text: Dubbauksien lisäksi hän tehnyt useita äänirooleja videopeleihin, sekä alkuperäisiä äänirooleja Ice Age 2:een ja Hämmästyttävään Hämähäkkimieheen. Yksi hänen mieleenpainuvimmista äänirooleista on Tsume animesarjassa "Wolf's Rain", joka oli hyvä tarinaltaan ja tuotantoryhmältään. Samainen ryhmä oli aikaisemmin työskennellyt Cowboy Bebopin englanninkielen dubbaamisessa, jossa Freeman oli hetkellisesti mukana tehtyään sarjaan muutaman sivuroolin. Freeman on Hämähäkkimies ja Wolverine and the X-Men animaatiosarjojen ohella ääninäyttelyt vihollisten lisäksi myös supersankareita. Hän oli Teräsmiehen äänenä Justice League Heroes videopelissä vuonna 2006 ja kolme vuotta myöhemmin Rautamiehen äänenä :ssa.


title: The Formation of Damnation

text: The Formation of Damnation on thrash metal -yhtye Testamentin 29. huhtikuuta 2008 ilmestynyt albumi.


title: The Formation of Damnation

text: Ilmestyessään albumi ylsi Yhdysvaltain Billboard-albumilistalla 59. sijalle ja Suomen listalla 12. sijalle.


title: Hattulan vaakuna

text: Hattulan kunnanvaakunan aiheina ovat keskiajalla rakennettu Hattulan Pyhän Ristin kirkko sekä reilun puolentoista kilometrin päässä kirkosta sijaitseva 1919 rakennettu Mierolan silta. Vaakunan on suunnitellut Erkki Karttunen, ja se vahvistettiin käyttöön 12. maaliskuuta 1957.


title: Hattulan vaakuna

text: Vaakunan selitys on ”punaisessa kentässä reunoihin ulottuva yksikaarinen silta, jonka yläpuolella kreikkalainen risti; molemmat kultaa”.


title: Kosovon vapautusarmeija

text: Kosovon vapautusarmeija () serbejä vastaan Kosovon vapauttamisen puolesta taistellut. Liike tunnetaan myös englanninkielisellä lyhenteellä KLA, joka tulee sanoista "Kosovo Liberation Army". UÇK tappoi serbipoliisien lisäksi myös niitä albaaneja, joita se syytti yhteistyöstä serbien kanssa. Kesällä 1998 serbit valtasivat laajalla operaatiolla lähes koko UÇK:n hallussa olleen alueen. Nato alkoi viimeistään 1998 tukea UÇK:ta ainakin virallisesti siksi, että serbit murhasivat joukoittain albaanisiviilejä. Näin alkoi Kosovon sota maaliskuun lopulla 1999. Käytännössä maahan lyödyn UÇK:n toiminta Kosovon sodassa ei ollut merkittävää. Järjestö syyllistyi silti moniin serbeihin ja muihin kohdistuneisin joukkomurhiin.


title: Kosovon vapautusarmeija

text: Kun Kosovon sota loppui, länsivallat hajottivat UÇK:n, mutta järjestön pohjalta syntyneitä sissiliikkeitä toimi etelä-Serbiassa ja Makedoniassa myöhemmin. Monet entiset UÇK-aktivistit syyllistyivät hyökkäyksiin serbiväestöä vastaan Kosovon sodan jälkeen.


title: Kosovon vapautusarmeija

text: Sveitsissä jo vuonna 1982 perustettu vapautusarmeija ajoi Kosovon liittämistä Albaniaan. Epäillään, että vapautusarmeijalla oli tukenaan CIA ja muidenkin länsimaiden tiedustelupalveluja. Vuonna 1993 järjestö alkoi siirtyä aseelliseen vastarintaan. Alussa muutamasta albaaniklaanista koostunut järjestö muistutti lähinnä rikollisjärjestöä ja hankki rahaa toimintaansa mm huumekaupalla.


title: Kosovon vapautusarmeija

text: Järjestö oli koko toimintansa ajan hajanainen, siihen kuului "tavallisten sotilaiden" lisäksi oikeistolainen ja vasemmistolainen siipi. Oikeistolainen oli ainakin osin toisen maailmansodan fasismin perua. Liike hankki aseita Albaniasta, mutta myös monilta muilta tahoilta.


title: Kosovon vapautusarmeija

text:
Vapautusarmeija alkoi toimia näkyvästi vuonna 1996, vaikka se oli tehnyt joitain hyökkäyksiä serbipoliisin kimppuun jo 1995. Järjestö teki pommihyökkäyksiä ja aseellisia iskuja, sekä serbiviranomaisten ja siviilien sieppauksia. Kohteina saattoivat yhtä hyvin olla myös serbien kanssa yhteistyötä tehneet albaanit. Liike laajeni 1996–1997. Serbit arvioivat liikkeellä olleen vain muutamia satoja kannattajia, liike arvioi itse jäsenmääräkseen enimmillään noin 30 000. Alussa sekä serbit että Yhdysvallat pitivät liikettä terroristeina, mutta Yhdysvallat poisti liikkeen terroristiryhmien listalta vuonna 1998.
Liike syrjäytti suosiossaan Ibrahim Rugovan ajaman aseettoman vastarinnan. Rugova suhtautui ainakin alussa liikkeesen kielteisesti.


title: Kosovon vapautusarmeija

text: Vahvimmillaan liike oli vuoden 1998 keväällä, jolloin sillä oli valvonnassaan neljännes Kosovosta. Kesällä 1998 serbit valtasivat suuren osan vapautusarmeijan valvomasta alueesta, koska vapautusarmeijan aseistus koostui pääosin käsiaseista. Sekä serbit että vapautusarmeija murhasivat siviilejä. Vapautusarmeija murhasi albaaneja, joita se epäili serbien yhteistyökumppaneiksi. Vapautusarmeijalla oli koulutusleirejä Albaniassa. Varsinaisessa Kosovon sodassa kevällä 1999 vapautusarmeija oli lyöty eikä vaikuttanut merkittävästi NATO:n Serbian joukkoja vastaan käymiin sotatoimiin.


title: Kosovon vapautusarmeija

text: Vuonna 1999 vapautusarmeija riisuttiin aseista Kosovon sodan päätteeksi, ja perustettiin Kosovon suojelujoukot ("Trupat e Mbrojtjes së Kosovës", "TMK"), jonka tehtäviin kuului toimia palokuntana ja pelastustehtävissä. Mutta entiset UÇK:n jäsenet syyllistyivät monestikin laittomiin hyökkäyksiin Kosovon serbejä vastaan.


title: Kosovon vapautusarmeija

text: Nimellä "Ushtria Çlirimtare Kombëtare", "Kansallinen vapautusarmeija", toimi Makedoniassa vuosina 2000–2001 pieni sissiliike, jonka jäsenistä monet olivat Kosovon vapautusarmeijan entisiä jäseniä.


title: Au (albumi)

text: Au on Sydän, sydän -yhtyeen vuonna 2006 julkaisema albumi.


title: Gamla stanin metroasema

text: Gamla stan () on metroasema Tukholmassa Ruotsissa. Se sijaitsee nimensä mukaisesti Tukholman vanhassakaupungissa. Asema on metron vihreän ja punaisen linjan käytössä, ja se sijaitsee T-Centralenin ja Slussenin asemien välissä. Asemalla on kaksi keskilaituria, joilta läntiseltä liikennöidään pohjoisen suuntaan ja itäiseltä etelän suuntaan vasemmanpuoleisen liikenteen vuoksi. Asema otettiin käyttöön 24. marraskuuta 1957, kun ratayhteys Slussenilta Hötorgetille oli valmistunut. Asemalla on Göran Dahlin ja Britta Carlströmin taidetta. Etäisyys Slussenin asemalle on 480 metriä.


title: Chris Broderick

text: Chris Broderick (s. 6. maaliskuuta 1970, Colorado, Yhdysvallat) on yhdysvaltalainen kitaristi. Hänet tunnetaan parhaiten thrash metal-yhtye Megadethin entisenä soolokitaristina. Broderick on tehnyt Megadethin kanssa kolme studioalbumia, "Endgame"n (2009) ja "TH1RT3EN"in (2011) sekä Super Colliderin (2013). Broderick korvasi Glen Droverin yhtyeen kitaristina.


title: Chris Broderick

text: Broderick kertoi haastattelussa myös omista treeniaikatauluistaan. Ollessaan teini-ikäinen hän heräsi varhain aamulla ja soitti viisi tuntia sähkökitaraa, viisi tuntia klassista kitaraa, kaksi tuntia pianoa ja kaksi tuntia viulua. Kokonaisuudessaan päivän aikana hän harjoitteli soittoa 14 tuntia. Broderick pitää kitaraansa hyvin korkealla, vatsalihaksien kohdalla. Broderick käytti Ibanez- merkkisiä kitaroita, nykyisin Jackson Chris Broderick signature mallia DiMarzion mikrofoneilla.


title: Chris Broderick

text: Monia Broderickin faneja on hämmentänyt asia, miksi Chris ei koskaan ollut Nevermore-yhtyeen virallinen jäsen. Hän soitti Nevermoressa kiertuemuusikkona vuosien 2001-2003 ja 2006-2007 aikana. Chris myös soitti vuonna 2004 yhtyeen kiertueen toisen puoliskon, ja konsertoi myös Suomessa.


title: Parolan rautatieasema

text: Parolan rautatieasema (), on Suomen rataverkolla Hattulan kunnassa sijaitseva rautatieasema. Aseman on suunnitellut Bruno F. Granholm ja se on valmistunut vuonna 1920. Rautatieasema on Parolan uusi asema, sillä edellinen asema, joka oli rakennettu vuonna 1876, paloi vuonna 1918. Asemalla on tallella vanha asemapuisto, tavaramakasiini ja osa alkuperäisistä asemapuiston rakennuksista.


title: Parolan rautatieasema

text: Parolan rautatieasema on Hämeenlinnan–Tampereen radan alkuperäisiä IV luokan asemia Kuurilan, Viialan ja Lempäälän asemien ohella. Tärkeä syy rautatieaseman sijoittamiselle Parolaan oli sotaväen leirialue Parolannummella; vakituinen varuskunta sijoittui alueelle kuitenkin vasta toisen maailmansodan jälkeen. Keisari Aleksanteri II teki tutustumiskäynnin Parolannummelle junalla jo ennen rataosuuden virallista käyttöönottoa. Asemalta rakennettiin leirialueelle pistoraide, joka purettiin 1970-luvun lopussa. Hattulan kirkko sijaitsi kolmen kilometrin päässä radasta, ja radan myötä asutuksen painopiste siirtyi kirkolta Parolaan, josta muodostui kunnan keskustaajama. Parolan asema palveli myös kauemmas radasta jääneitä kuntia, sillä Hattulan kautta kulki maantie (myöhemmin valtatie 3, nykyisin kantatie 57) Pälkäneen ja Hauhon suuntaan. Henkilöliikenne Parolan asemalla lopetettiin vuonna 1981, mutta aloitettiin jälleen vuonna 1985.


title: Parolan rautatieasema

text: Nummelan asemarakennus on tehty samojen piirustusten mukaan kuin Parolan asema.


title: Parolan rautatieasema

text: Parolan asemarakennus asemapuistoineen ja lisärakennuksineen on yksityisomistuksessa.


title: Parolan rautatieasema

text: Asemalla pysähtyvät kaikki rataosan taajamajunat (Helsinki–Tampere–Helsinki). Helsinkiin liikennöidään raiteelta 1 ja Tampereelle raiteelta 3. Aseman ohittavat kaukojunat käyttävät raidetta 2.


title: Georg Kolbe

text: Georg Kolbe (15. huhtikuuta 1877 Waldheim, Saksa – 20. marraskuuta 1947 Berliini) oli saksalainen kuvanveistäjä ja graafikko, alkujaan maalari. Hänen isänsä oli taiteesta kiinnostunut maalarimestari.


title: Georg Kolbe

text: Tutustuttuaan Rodinin teoksiin Kolbe ryhtyi kuvanveistäjäksi. Hän oli aikansa johtavia kuvanveistäjiä. Hänen maineikkain teoksensa "Die Tänzerin" ('Tanssijatar') valmistui 1912. Teos sijaitsee Kansallisgalleriassa Berliinissä. Hänen vaimonsa kuoli traagisesti 1927, jonka jälkeen hän ei enää tehnyt nuorten tyttöjen hahmoja. Hänen tyylinsä muuttui niin, että myöhemmin hän toteutti runsaasti töitä myös kansallissosialistisen Saksan tilauksesta, mutta suuri osa hänen teoksistaan tuhoutui, kun niiden materiaali käytettiin sotateollisuuden tarpeisiin.


title: Ihre erfolgreichsten Lieder-Super 20

text: Ihre erfolgreichsten Lieder on saksalaisen iskelmäduo Geschwister Hofmannin vuonna 2002 julkaistu kokoelma-albumi. Kokoelmalla on seitsemäntoista lauluduon suosikkisävelmää vuosilta 1995–2001 sekä vuonna 2002 tallennettu bonuskappale. Levyllä on myös kolme ennen julkaisematonta sävelmää vuodelta 2002: "Du kannst fliegen, wenn du nur willst", "Hör deinen Träumen zu" sekä "Viel mehr Liebe braucht die Welt". Bonuskappale on a cappella -sävelmä "In unsere Hand liegt unsere Erde".


title: Ihre erfolgreichsten Lieder-Super 20

text: "Böse Buben suchen brave Mädchen" -kappaleella on vierailevana tähtenä Die Wildecker Herzbuben. Laulu numero 18, "Stella d'amore", on instrumentaalikappale. Iskelmän ja kansanmusiikin lisäksi kokoelmalla on sävelmiä, joissa on piirteitä molemmista tyylilajeista eli "kansanmusiikillista iskelmää" ("Volkstümliche Schlager"). CD:n kansivihko on kolmiaukeamainen. Keskiaukeamalla on viesti Geschwister Hofmannilta.


title: III tasavallan vieraana

text: III tasavallan vieraana on suomalaisen laulajan Mikko Alatalon kymmenes albumi, ja "Lauluja Siirtomaa-Suomesta" -trilogian päätösosa. Se julkaistiin Finnscandian Hi-Hat-levymerkillä vuonna 1982.


title: III tasavallan vieraana

text: Alatalon–Rinteen ”Siirtomaa-Suomi”-trilogian kolmas ja viimeinen osa sai nimensä kirjailija Olavi Paavolaisen natsi-Saksan matkakirjasta "Kolmannen valtakunnan vieraana". ”III tasavalta” sisälsi myös muun muassa Aldous Huxleyn "Uljas uusi maailma" ja George Orwellin "Vuonna 1984" -kirjojen näkymiä.


title: III tasavallan vieraana

text: Levyn avaavasta ”Ajolähtö”-kappaleesta tuli eräänlainen siirtolaisuuden klassikko, ja myös yksi Alatalon tunnetuimmista lauluista. Se syntyi, kun ohjaaja Mikko Niskanen pyysi Alatalolta musiikkia nuorisoelokuvaansa. Niskasen näyteltyä vahvasti eläytyen puoli tuntia siirtolaisfilminsä kohtauksia Alatalo keksi, että päälaulussa pitää olla jotakin hyvin suomalaista: pesäpallo. ”Miesten on pakko lähteä tai muuten kuolee. Ajolähtö”. "Ajolähdöstä" tuli myös elokuvan nimi.


title: III tasavallan vieraana

text: Alatalon ja Jamppa Tuomisen duetto ”Pohjoisen laulu” oli Alatalon kunnianosoitus pohjoisen Suomen tanssimuusikoille. Monet kriitikot kummeksuivat, ”mitä pop-lauluntekijä ja humppamuusikko tekevät samalla levyllä”. Muita mainittavia kappaleita albumilla ovat muun muassa ”Taistelija”, joka tuli Syksyn sävel -kilpailussa toiseksi (Mika Sundqvistin ”Hormoonihiirten” korjatessa voiton), sekä trilogian päättävä ”Kiiminkijoki”, Alatalon rakkaudentunnustus kotiseutunsa Kiiminkijoelle.


title: Centralbron

text: Centralbron on Tukholman tärkeimpiin liikenneväyliin kuuluva silta. Se yhdistää toisiinsa Norrmalmin ja Södermalmin kaupunginosat kulkemalla Stadsholmenin ja Riddarholmenin saarten välistä. Kokonaispituudeltaan 1 200 metriä pitkä Centralbron sisältää Söderströmin ja Norrströmin salmet ylittävät kaksi siltaa.


title: Centralbron

text: Eteläisempi Söderströmin ylittävä osuus otettiin käyttöön 16. kesäkuuta 1959. Sillä on pituutta 189 metriä ja leveyttä 21,3 metriä. Pohjoinen Norrströmin ylittävä silta avattiin 3. syyskuuta 1967. Sen pituus on 246 metriä ja leveys on 22,3 metriä.


title: Ōkami

text: Ōkami (, kirjaimellisesti "suuri jumala", sanaleikkinä "susi") on Clover Studion kehittämä ja Capcomin julkaisema toimintaa ja seikkailua yhdistävä videopeli. Se oli yksi viimeisistä PlayStation 2 konsolille julkaistuista peleistä. Peli julkaistiin vuonna 2006 Japanissa ja Pohjois-Amerikassa sekä seuraavana vuonna Euroopassa ja Australiassa. Ōkami saa kehuja esimerkiksi Peliplaneetan arvostelijalta, mutta myynti ei lähtenyt vauhtiin, koska PlayStation 3 ja Xbox 360 -pelikonsolit valloittivat pelimarkkinat. Niinpä Clover Studios jouduttiin sulkemaan muutama kuukausi vuoden 2006 julkaisun jälkeen. Pelistä kehitettiin kuitenkin vielä Nintendon Wii, sekä PlayStation 3 versiot. Kehitystyötä johtivat uudelleenjulkaisuissa Ready at Dawn sekä Capcom. Peli on IGN:n mukaan vuoden 2006 paras seikkailupeli.


title: Ōkami

text: Peli sijoittuu määrittelemättömälle ajalle Japanin klassisen kauden historiassa. "Ōkami" yhdistää useita erilaisia japanilaisia myyttejä ja legendoja sekä kansanperinnettä kertoakseen, miten maan pelasti pimeydeltä šintolainen auringonjumalatar Amaterasu, joka on ottanut valkoisen suden muodon. Pelin ominaiset piirteet ovat sumi-e-maalaustaiteesta inspiraationsa saanut cel-shading-animaatiotyyli ja kuvioiden piirtämiseen perustuva "celestial brush" -toiminto, jolla Amaterasu voi tehdä ihmetekoja. "Ōkamista" on ilmestynyt jatko-osa "Ōkamiden" Nintendo DS -konsolille. Jatko-osa kertoo Amaterasun pennusta Chibiterasusta.


title: Ōkami

text: Pelityylistä riippuen peli kestää noin 30–75 tuntia.


title: Ōkami

text: Vuonna 2012 Capcom julkaisi pelistä uudistetun "Okami HD" -version PlayStation 3 -pelikonsolin PlayStation Network -palvelussa. Pelin uusintaversiossa grafiikka on päivitetty kokonaan Full HD 1080p -teräväpiirtolaadulle (videomateriaaleja lukuun ottamatta). Peliin on myös lisätty Trophy-palkintoja sekä PlayStation Move -tuki.


title: Ōkami

text: Tarinan mukaan Kamiki-nimistä kylää terrorisoi sata vuotta sitten Orochi-niminen demoni. Orochi vaati kyläläisiä uhraamaan hänelle aina yhden nuoren tytön kerran vuodessa ruuaksi. Mikäli tyttöä ei uhrattaisi, Orochi tuhoaisi koko kylän. Paikalliset uhrasivat demonille joka vuosi yhden kylänsä tytön, kunnes eräänä vuonna paikalliset alkoivat tehdä havaintoja sudesta. Sutta luultiin aluksi Orochin alamaiseksi, mutta susi olikin auringon jumala Shiranui, joka vaistosi kylässä leviävän pahuuden. Shiranui haastoi Orochin kaksintaisteluun ja lopulta voitti tämän. Shiranui sai taistelussa vakavan vamman ja kuoli itsekin, jolloin hän muuttui patsaaksi. Peli alkaa kun demoni Orochi uudelleensyntyy sadan vuoden kuluttua kuolemastaan ja alkaa terrorisoimaan laaksossa sijaitsevaa pikkukylä Kamikia ja koko maata. Kamikin suojelija, puiden hengetär Sakuya käyttää kaiken voimansa uudelleensynnyttääkseen auringonjumala Shiranuin takaisin henkiin ja lopulta hän syntyy uudelleen Amaterasuna. Amaterasu on kuitenkin paljon heikompi kuin Shiranui joten hänen on opittava kaikki taistelutekniikat uudelleen. Amaterasu törmää sentinpituiseen poncle-pikkukansan ötökkäheimolaiseen, Issuniin, vaeltavaan taiteilijaan, joka lähtee Amaterasun matkaoppaaksi. Issunin avulla Amaterasu voi kommunikoida ihmisten kanssa (koska Amaterasu ei osaa puhua, hän on susi), joten pian hän huomaa tarvitsevansa Issunia jatkuvasti ihmisten keskellä. Sakuya antaa Amaterasulle tehtäväksi tappaa Orochi uudelleen ja tehdä selväksi ettei hän enää koskaan synny uudelleen. Matkalla Amaterasun täytyy tuhota lukuisia hirviöitä. Auttaessaan ihmisiä hän päätyy outoihin paikkoihin, kuten kummituslaivaan, hirviön luolaan, jäiseen erämaahan, vedenalaiseen valtakuntaan ja muinaisiin raunioihin. Amaterasu ja Issun tapaavat monia erilaisia henkilöitä, kuten salaperäisen mestari Wakan, "mahtavan taistelijan" nimeltä Susano, meren kuningattaren Otohimen ja lukuisia muita mielenkiintoisia ja persoonallisia hahmoja. Hän joutuu suorittamaan myös omituisia tehtäviä, kuten kiipeämään pilviä hipovaan torniin ja tuhoamaan tautia keisarin elimistössä kutistettuna. Pääjuonen lisäksi peli sisältää monia sivutehtäviä, joita ei ole pakko suorittaa. Amaterasu ja Issun kuitenkin huomaavat että Orochin tappaminen oli vasta pieni osa Shiranuin suunnitelmia, jonka oli tarkoitus pelastaa maailma itse pahuuden ruhtinaalta, kaikkien demonien isältä. Kun Amaterasu poistuu kylästä hän huomaa, että Kamiki ei ole ainut paikka, jonne pahuus on laskeutunut, vaan koko maailma on ikuisen pimeyden keskellä, jossa edes itse jumalat eivät pysty elämään. Amaterasu lähtee pelastamaan maailmaa jumalten taikapensselillä, jolla voi tehdä ihmetaikoja, kuten kasvien herättämistä takaisin henkiin. Yhdessä jumalatar Sakuyan voimien kanssa Amaterasu pystyy parantamaan jopa kokonaisia metsiä sekä kaupunkeja pahuuden voimilta.


title: Ruth Drexel

text: Ruth Drexel (14. heinäkuuta 1930 – 26. helmikuuta 2009) oli saksalainen näyttelijä. Hän esiintyi Bennon äidin, Resi Berghammerin roolissa televisiosarjassa "Der Bulle von Tölz" vuodesta 1996.


title: Ruth Drexel

text: Vilshofenissa, lähellä Passauta syntyneellä Drexelillä oli myös vakavia rooleja.


title: Usko itseesi

text: Usko itseesi on Sydän, sydän -yhtyeen viides albumi, joka julkaistiin 12. maaliskuuta 2008. Albumi eroaa yhtyeen aiemmasta tuotannosta siten, että siinä on käytetty perinteisiä rocksoittimia analogisyntetisaattoreille käännettyinä. Lopputuloksena on elektronista musiikkia, joka on kuitenkin soitettu kitaroilla, bassolla, sekä rummuilla. Soittimet on nauhoitettu digitaaliseen muotoon ja ne on käännetty MIDIksi. Sen jälkeen miditiedostot on ajettu syntetisaattoreiden läpi ja nauhoitettu mikrofonilla kaiuttimien kautta. Näin ollen soitinten soundit on muokattu synetisattoreilla kappalekohtaisesti, eikä alkuperäisääniä käytetä kuin sävelen ja rytmin lähteenä. Usko itseesi -albumi on omaperäinen keksintö kone- ja rockmusiikin yhdistelmänä. Albumilla konesoundit yhdistyvät elävään ja inhimilliseen soittoon, joka puuttuu täydellisessä ajoituksessa pysyvistä koneellisesti tuotetuista kappaleista.


title: Walter Kollo

text: Walter Elimar Kollo (oik. "Walter Elimar Kollodzieyski"; 28. tammikuuta 1878 Neidenburg, Itä-Preussi – 30. syyskuuta 1940 Berliini) oli saksalainen säveltäjä. Hän sävelsi ensisijaisesti operetteja ja jonkin verran viihdemusiikkia. Hänen sävellyksistään on esitetty suomeksi "Kolme pientä tyttölasta" (myös nimellä "Sininen viitta"), "Se naista miellyttää", jota esitettiin 21 kertaa vuosina 1931–1932 Viipurin Kaupunginteatterissa, ja "Sinä vain" (myös nimellä "Pariisin yöt").


title: Walter Kollo

text: Hänen poikansa Willi Kollo sävelsi kevyttä musiikkia, ja hänen pojanpoikansa René Kollo on maineikas Wagner-tenori.


title: Kännykkä (albumi)

text: Kännykkä on Sydän, sydän -yhtyeen vuonna 2004 julkaistu toinen studioalbumi.


title: Lima Duarte

text: Ariclenes Venâncio Martins, taiteilijanimeltään Lima Duarte (s. 29. maaliskuuta 1930) on brasilialainen näyttelijä. Hänellä on ollut rooleja useissa suosituissa saippuasarjoissa, telenoveloissa, kuten "O Bem-Amadossa" ja "Roque Santeirossa".


title: Lima Duarte

text: Duarte syntyi Sacramentossa, Minas Geraisin osavaltiossa. Hän on uransa aikana esiintynyt lisäksi useissa elokuvissa ja toiminut maassaan Topi-katin äänenä.


title: Lima Duarte

text: Duarte on voittanut useita palkintoja paitsi Brasiliassa (muun muassa parhaan miespääosan Candango, 1977), myös parhaan miesnäyttelijän palkinnon Havannan elokuvajuhlilla Kuubassa vuonna 1983.


title: Valjaskirjoahven

text: Valjaskirjoahven ("Aequidens metae" ) on eteläamerikkalainen kirjoahven. Se sopii pidettäväksi myös akvaariossa. Valjaskirjoahvenen lähisukulainen kuviokirjoahven on toinen akvaarioissa tavallisimmin pidettävä laji "Aequidens"-suvusta.


title: Valjaskirjoahven

text: Koiras voi kasvaa 20 senttimetrin pituiseksi; naaras jää pienemmäksi. Valjaskirjoahvenen vartalossa on siniharmaalla tai kellertävänharmaalla pohjalla lyhyitä oranssinruskeita pystysuuntaisia juovia. Kyljessä ja pyrstön tyvessä on musta läikkä.


title: Valjaskirjoahven

text: Valjaskirjoahven on kotoisin Kolumbiasta, missä se on endeeminen laji muutamassa joessa.


title: Valjaskirjoahven

text: Valjaskirjoahven on kokoisekseen kirjoahveneksi rauhallinen, jopa arka. Nuorina ne viihtyvät parvessa, josta myöhemmin muodostuu reviirinsä valtaavia pariskuntia. Tämän takia akvaariokaloiksi ne voikin hankkia yhtä hyvin valmiina pariskuntana tai poikasparvena, josta myöhemmin annetaan ylimääräiset kalat pois pariskunnan tieltä. Täysikasvuisena valjaskirjoahven ei ole kirjoahventen aivan pienimmästä päästä, joten akvaario täysikasvuiselle pariskunnalle saisi olla vähintään 350 litraa, mieluummin yli 400 litraa. Pienemmässä ne näyttävät yleensä ylisuurilta altaaseen.


title: Valjaskirjoahven

text: Hyvin rauhallisina ahvenina ne soveltuvat monenlaisten kalojen seuraan, kuitenkin aggressiivisia, liian vilkkaita, tai liian pieniä lajeja tulisi välttää, sekä luonnollisesti eri vesiarvoja kaipaavia. Pienet kalat, kuten kardinaalitetrat joutuvat helposti suuren aikuisen valjaskirjoahvenyksilön ruokalistalle. Parhaita lajeja samaan akvaarioon valjaskirjoahventen kanssa ovat erilaiset korkeaprofiiliset tetrat, monet imumonnit, lehtikalat ja monet muut rauhalliset kirjoahvenet, sekä monniset. Valjaskirjoahventen kanssa voi hyvin pitää myös pienempiä kirjoahvenia, ilman että ne joutuisivat valjaiden kiusaamiksi.


title: Valjaskirjoahven

text: Valjaskirjoahvenelle sopii pehmeä, hiukan hapan vesi (pH 6,5–7), jonka lämpötila on 25–29 °C. Kala on kaikkiruokainen: Se syö myös kuivattua ja pakastettua ruokaa. Valjaskirjoahven kuitenkin vain harvoin, tai aliruokittuna saattaa maistella akvaariokasveja.


title: Ѿ

text: Ot (Ѿ, ѿ) on varhaiskyrilliseen kirjaimistoon kuuluva kirjain, joka on omegan (Ѡ, ѡ) ja Т:n ligatuuri. Sitä käytettiin ajoittain muinaisslaavisissa kielissä (esimerkiksi muinaiskirkkoslaavissa ja muinaisvenäjässä) отъ-preposition () kirjoittamisessa.


title: Jimmy Bennett

text: James Michael ”Jimmy” Bennett (s. 9. helmikuuta 1996) on yhdysvaltalainen näyttelijä, joka on esiintynyt muiden muassa elokuvissa "Isi hoitaa" (2003), "Panttivanki" (2005), "Firewall" (2006), "Amityville Horror" (2005), "Poseidon" (2006) ja "Ottolapsi" (2009). Hän ääninäytteli myös "Napapiirin pikajunassa" (2004).


title: Jimmy Bennett

text: Bennett on tullut tutuksi myös mainoksista ja televisiosarjoista. Hän syntyi ja kasvoi Kaliforniassa; hänellä on sisar Amanda. Hänet tunnetaan Ozzy Osbournen ihailijana.


title: Jimmy Bennett

text: Bennett voitti vuonna 2005 jaetun Young Artist Awardsin erikoispalkinnon. Hänellä on ollut myös kolme muuta ehdokkuutta, joista kaksi itsenäisesti parhaana elokuvanäyttelijänä kymmenvuotiaiden tai nuorempien poikien ryhmässä.


title: Emily Rios

text: Emily Rios (s. 27. huhtikuuta 1989) on yhdysvaltalainen näyttelijä. Hän tuli tunnetuksi pääroolin (Magdalena) esittäjänä elokuvassa "Quinceañera" (2006). Hänellä oli myös pieni sivurooli sarjassa "Breaking Bad".


title: Emily Rios

text: Rios oli vuonna 2007 ehdolla Young Artist Awardin saajaksi.


title: Emily Rios

text: Rios syntyi ja kasvoi Kaliforniassa. Hänen meksikolaiset vanhempansa kasvattivat hänet Jehovan todistajien uskon mukaisesti.


title: Emily Rios

text: Rios on avoimesti lesbo.


title: Sateenkaariahven

text: Sateenkaariahven ("Herotilapia multispinosa") on keskikokoinen kirjoahven, sukunsa ainoa laji.


title: Sateenkaariahven

text: Sateenkaariahven kasvaa 9–12 cm pitkäksi. Kala on yleisväriltään harmaansininen. Sen kyljessä kulkee tumma vaakajuova, joka katkeaa pystysuuntaisten "sadejuovien" kohdalta. Koiras on värikkäämpi kuin naaras ja sen evien kärjissä on lippumaiset ulokkeet. Ulkoiset erot ovat hyvin pienet. Koirasta ja naarasta on erittäin vaikea erottaa toisistaan kututapahtuman ulkopuolella. Kalan väri vaihtelee sen mielialan mukaan, ja akvaariossa kasvaneet ovat joskus hailakammanvärisiä kuin villit lajitoverinsa.


title: Sateenkaariahven

text: Sateenkaariahven elää villinä Keski-Amerikan joissa: Costa Ricassa, Hondurasissa, sekä Nicaraguassa.


title: Sateenkaariahven

text: Sateenkaariahvenet ovat melko rauhallisia kaloja, joita ei pitäisi pitää kovin aggressiivisten lajien seurassa. Ne voivat kutea myös seura-akvaariossa. Kaksi naarasta voi kutea yhdessä, mutta kudun hedelmöittämiseen tarvitaan koirasta. Ainoastaan kututapahtuman aikana voi varmistaa kalojen sukupuolen tarkkailemalla kalojen sukuelimiä.


title: Sateenkaariahven

text: Sateenkaariahvenille sopivan veden pH on 6,5–8,0; kovuus keskikova (dH: 9,0–20,0); ja lämpötila 21–29 °C. Ravinnoksi kelpaa oikeastaan kaikki akvaarioon laitettava ruoka: lihapitoiset rakeet, hiutaleet, katkarapupelletit, pakasteet, jopa kesäkurpitsa kelpaa. Ahne, jopa röyhkeä ruokailija, kuten useimmat kirjoahvenet.


title: Scabdates

text: Scabdates on The Mars Voltan livealbumi, joka julkaistiin 7. marraskuuta 2005.


title: Innsbrucker Platz

text: Innsbrucker Platz on aukio Berliinin Schönebergin kaupunginosassa. Aukiolla sijaitsee myös samanniminen asemakompleksi, jolla pysähtyvät S41/S42, S45 ja S46 sekä U4. Kaupunkimoottoritie A100 kulkee aukion ali tunnelissa.


title: Yleisurheilun Suomen-mestaruuskilpailut 1907

text: SVUL:n ensimmäiset kuninkuus- ja mestaruuskilpailut vapaassa urheilussa järjestettiin vuonna 1907 Tampereella 3.–4. elokuuta. Kilpailupaikkana oli Tampereen vanha markkinatorin kenttä. Näissä Tampereen Pyrinnön järjestämissä kilpailuissa pelattiin myös jalkapalloturnaus, johon osallistui neljä joukkuetta. Virallista Suomen mestaruutta ei jalkapallossa kuitenkaan vielä ratkaistu.


text:
Voittajajoukkue
Y. Starck, N. Puhakka, A. Eerikäinen, K. Kehvola, J. Arnkil, A. Hamara, G. Andersson, A. Pietinen, J. Ollus, V. Boije, A. Carelius.


title: Yleisurheilun Suomen-mestaruuskilpailut 1908

text: Yleisurheilun Suomen-mestaruuskilpailut järjestettiin vuonna 1908 Kuopiossa 29.–30. elokuuta. Kilpailupaikka oli Väinölänniemen kenttä. Ohjelmassa oli ensimmäistä kertaa 10 000 metrin juoksu.


title: Yleisurheilun Suomen-mestaruuskilpailut 1909

text: Yleisurheilun Suomen-mestaruuskilpailut järjestettiin vuonna 1909 Helsingissä 3.–5. heinäkuuta. Kilpailupaikka oli Kaisaniemen puisto. Samassa yhteydessä kilpailtiin Urheilukuninkuudesta (kymmenottelu) ja neljännestä seurojen välisestä Hopeahaarikasta.


text: Lajeina aitajuoksu, kolmiloikka ja kuulantyöntö. Tampereen Pyrinnön pistemäärä olisi ollut 1239,93, mutta sen kahden urheilijan suorituksia aitajuoksussa ei hyväksytty.


text: Maalaisseurat:


title: Aitolahden vaakuna

text: Aitolahden kunnanvaakunan vaakunaselitys oli ”punaisessa kentässä aaltokoroinen kultahirsi, jossa kolme mustaa, soikeaa, kyljiltään sisäänpäin kaartuvaa rengasta”. Aihe liittyy Aitolahden rantakallioista 1800-luvun lopulla löydettyihin hiilipusseihin ("Corycium enigmaticum"), jotka ovat vanhimpien maapallolta löydettyjen fossiilien joukossa. Vaakunan aaltokoro symboloi lahtea ja renkaat hiilipusseja.


title: Aitolahden vaakuna

text: Vaakunan on suunnitellut Gustaf von Numers, ja se vahvistettiin käyttöön 9. kesäkuuta 1965. Vaakuna oli virallisessa käytössä hyvin lyhyen aikaa, sillä kunta liitettiin Tampereeseen heti seuraavan vuoden alussa.


title: Jericho 941

text: Jericho 941 on israelilaisen IMI/IWI -asetehtaan vuonna 1990 tuotantoon ottama itselataava kaksitoiminen pistooli, joka perustuu CZ 75 -pistooliin.


title: Jericho 941

text:
Jerichoa valmistetaan 9 mm Parabellum/Luger, 9 mm IMI, .41 AE, .40 S&W ja
.45 ACP -kaliiperisena.


title: Jericho 941

text: Yhdysvalloissa asetta markkinoidaan nimellä "Baby Eagle", viitaten saman valmistajan Desert Eagle -pistooliin. Jericholla ei tosin ole mitään yhtenäisyyttä Desert Eagleen valmistajaa lukuun ottamatta, tosin jotkut kosmeettiset muotoilut ovat samankaltaisia.


title: Socket AM2+

text: Socket AM2+ on AMD:n suorittimien suoritinkanta. Se on Socket AM2 -kannan kanssa yhteensopiva, mutta tarjoaa uutena:


title: Socket AM3

text: Socket AM3 on AMD:n suorittimien suoritinkanta. Se on Socket AM2+ -kannan kanssa taaksepäin yhteensopiva mutta lisäksi tukee DDR3 SDRAM -muisteja. Kantaa käyttävä suoritin sisältää kuitenkin edelleen DDR2 SDRAM -muistiohjaimen, mutta ohjaimia ei voi käyttää yhtä aikaa.


title: Socket AM3

text: Taaksepäin yhteensopivuus AM2+-kannan kanssa tarkoittaa käytännössä sitä, että AM3-suorittimet sopivat joihinkin AM2+-kantaisiin emolevyihin, mutta AM2+-suorittimet eivät sovi AM3-kantaan, koska liitäntäpintoja on 941 kpl, kun AM2+-kantaisissa suorittimissa niitä on 940 kpl. Nykyisissä AM3-prosessoreissa pinnejä on kuitenkin vain 938 kappaletta.


title: Joyce Meyer

text: Pauline Joyce Hutchison Meyer (s. 4. kesäkuuta 1943, St. Louis, Missouri, Yhdysvallat) on yhdysvaltalainen evankelista ja kirjailija.


title: Joyce Meyer

text: Joyce Meyer on yksi maailman tunnetuimmista evankelistoista. Hänellä on yksi ansaittu ja kaksi kunniatohtoriutta teologiasta. Meyer on julkaissut yli 80 kirjaa ja osallistuu puhujana lähes 15 konferenssiin vuosittain. Hänen opetuksensa on hyvin käytännönläheistä. Meyer käsittelee kirjoissaan ja puheissaan muun muassa kristinuskoa, vaikeuksista selviämistä, itsetuntoa ja positiivisen elämänasenteen omaksumista. Hän on julkaissut myös fiktioromaaneja. Meyerin kirjoja on myyty yli 4,7 miljoonaa kappaletta ympäri maailmaa.


title: Joyce Meyer

text: Meyerilla on myös GOD TV:llä lähetettävä ohjelma "Enjoying Everyday Life". Suomessa ohjelmaa esitetään TV7-kanavalla nimellä "Iloa arkeen - Joyce Meyer". Meyerin TV-esiintymisiä on nähtävissä myös hänen omilla kotisivuillaan.


title: Joyce Meyer

text: Meyer on kertonut ohjelmissaan, että häntä on lapsuudessa käytetty seksuaalisesti hyväksi. Hän on myös kokenut avioeron ja rintasyövän. Hän kokee selvinneensä näistä kokemuksista Jumalan avulla. Joyce Meyer on ollut yli 40 vuotta naimisissa Dave Meyerin kanssa. Heillä on neljä aikuista lasta. Dave ja Joyce Meyer asuvat Joycen syntymäkaupungissa St. Louisissa, Missourissa.


title: Neorealismi (politiikka)

text: Neorealismi ("rakenteellinen realismi", "strukturaalinen realismi") on kansainvälisiä suhteita käsittelevä teoria, jonka on hahmotellut Kenneth Waltz teoksessaan "Theory of International Politics" (1979). Se on klassisen realismin rinnalle kylmän sodan aikana muodostunut kansainvälisen järjestelmän rakennetta ja voimatasapainoa korostanut poliittinen lähestymistapa. Waltzin mukaan suurvallan roolina on puolustaa asemaansa haastajien hyökkäyksiä vastaan. Kylmän sodan päättyminen vei siltä kuitenkin pohjaa, ja se on jäänyt syrjään.


title: Kenneth Waltz

text: Kenneth Neal Waltz (8. kesäkuuta 1924 Ann Arbor, Michigan – 12. toukokuuta 2013 New York) oli Columbian yliopiston opettaja ja kansainvälisten suhteiden tutkija. Hän oli eräs neorealismin perustajista. Hän valmistui filosofian tohtoriksi (Ph.D.) Columbian yliopistosta 1957. Waltz kuului myös amerikkalaiseen American Academy of Arts and Sciences -tiedeyhteisöön.


title: Bill Hefner

text: Willie Gathrel ”Bill” Hefner (11. huhtikuuta 1930 – 2. syyskuuta 2009) oli yhdysvaltalainen demokraattisen puolueen poliitikko. Hän syntyi Tennesseessä, mutta valmistui high schoolista ja opiskeli yliopistossa Alabamassa.


title: Bill Hefner

text: Hefneristä tuli radioaseman johtaja, televisiopersoona ja gospelkvartetin jäsen Pohjois-Carolinassa. Hän istui Yhdysvaltain edustajainhuoneen jäsenenä kyseisen osavaltion kahdeksannesta vaalipiiristä vuosina 1975–1999.


title: Herberto Hélder

text: Herberto Hélder de Oliveira (23. marraskuuta 1930 Funchal, Madeira – 23. maaliskuuta 2015 Cascais) oli portugalilainen runoilija.


title: Herberto Hélder

text: Hélderin kieli oli kokeellista ja myyttistä. Hänen esikoisteoksensa oli "O amor em visita" (1958), ja myöhemmän tuotannon joukossa on "Photomaton e Vox" (1979). Hänen kirjoituksiaan on julkaistu myös useissa ulkomaisissa antologioissa.


title: Herberto Hélder

text: Hélder muutti teini-iässään Lissaboniin ja opiskeli Coimbran yliopistossa.


title: Ben Helfgott

text: Ben Helfgott (s. 22. marraskuuta 1929) on Britannialle kilpaillut painonnostaja. Hän syntyi Łódźissa, Puolassa juutalaiseen perheeseen, josta ainoana hän selvisi holokaustista.


title: Ben Helfgott

text: Asetuttuaan Lontooseen Helfgott voitti Britannian-mestaruuden vuosina 1954–1956 ja 1958. Hän osallistui kesäolympialaisiin Melbournessa 1956 ja Roomassa 1960. Hän voitti kultaa kolmissa Makkabi-kisoissa Israelissa 1950, 1953 ja 1957 sekä pronssia Kansainyhteisön kisoissa Cardiffissa 1958.


title: Ben Helfgott

text: Helfgott on myöhemmälläkin urallaan toiminut aktivistina tukemalla holokaustista selvinneitä ja levittämällä aiheesta tietoa.


title: Operaatio Nordlicht (1944–1945)

text: Operaatio Nordlicht () oli toisen maailmansodan aikainen sotilasoperaatio, jossa natsi-Saksan Pohjois-Suomessa ja Pohjois-Norjassa olleet joukot vetäytyivät uudelle puolustuslinjalle Ruotsin pohjoiskärjen ja Norjan Yykeänvuonon väliin Yykeän–Narvikin alueelle. Vetäytyminen oli operaatio Birken jatkotoimi.


title: Operaatio Nordlicht (1944–1945)

text: Operaatiosuunnitelma oli laadittu ennakkoon, mutta vain kesäkautta varten. Vetäytymisen toteuttaminen talvisaikaan tiedettiin olevan hyvin riskialtista. Syyskuussa 1944 Saksan pääesikunta OKW oli vielä sitä mieltä että armeijan tulisi peräytyä Yykeään, mutta ettei operaatiota voitaisi toteuttaa ennen kuin kesällä 1945. Pääesikunta OKW:n operaatioesikunta teki syyskuun 1944 lopulla Skandinavian ja Suomen strategisen tilanteen kokonaistarkastelun. Arvion mukaan Ranskan rannikon sukellusvenetukikohtien menettäminen nostaisi Norjan tukikohtien merkitystä. Raportti arvioi brittien siirtävän pohjoiseen lennostoaan ja laivastoaan Ranskasta. Kohteena olisivat sukellusvenetukikohdat ja 20. Vuoristoarmeijan pitkät, haavoittuvat huoltoyhteydet. Lisämotiivina olisi jalansijan saanti Skandinaviaan ennen Neuvostoliiton oletettua valtausta.


title: Operaatio Nordlicht (1944–1945)

text: Johtopäätöksenä oli, että 20. Vuoristoarmeijan pitäisi vetäytyä ennen britti-invaasiota, tai tappiot tulisivat olemaan suuret. Pohjois-Suomi oli menettänyt strategisen asemansa samalla kun varusteluministeri Albert Speer oli ilmoittanut Saksaan varastoidun riittävästi nikkeliä. Vetäytymisellä saataisiin voimaa Norjan puolustukseen ja turvaa rannikkolaivaliikenteelle. Ruotsi oli peruuttanut kauppasopimuksensa Saksan kanssa ja näytti liukuvan vihollispuolelle: vetäytymisellä saataisiin Narvikin alue turvattua ruotsalaisilta.


title: Operaatio Nordlicht (1944–1945)

text: Hitler hyväksyi vetäytymisen Yykeä-asemaan 3. lokakuuta 1944. OKW kehitti suunnitelman peitenimeltään "Nordlicht" (). Saksalaisjoukkojen komentaja Lothar Rendulic antoi määräyksen operaatio Nordlichtin toteuttamiselle 4. lokakuuta 1944, ja tämä merkitsi ettei Lappiin rakennettuja Sturmbock- ja Schutzwall-puolustusasemia miehitettäisi pysyvästi, vaan jatkettaisiin vetäytymistaisteluja käyden suoraan Norjaan. Tammikuun loppuun mennessä joukot oli siirretty Yykeään ja Operaatio Nordlicht suoritettu.


title: Operaatio Nordlicht (1944–1945)

text: Vetäytyessään saksalaiset toteuttivat poltetun maan taktiikkaa. Lapin liikenneverkosto tuhottiin ja rakennuskannasta hävitettiin suuri osa. Norjan Ruijasta 45 000 asukasta pakkoevakuoitiin etelämmäksi ja käytännössä maakunnan koko rakennuskanta tuhottiin.


title: Operaatio Nordlicht (1944–1945)

text: Yli 200 000 sotilaan vetäytyminen Pohjois-Suomesta onnistui saksalaisten kannalta erinomaisesti. Hanke oli poikkeuksellisen vaativa: armeija vetäytyi arktisen talven kynnyksellä lähes tuhat kilometriä muutamassa kuukaudessa erittäin harvan ja tasoltaan hyvin vaatimattoman tieverkoston alueella, samanaikaisesti kun sen piti käydä viivytystaisteluja ja hävittää mennessään infrastruktuuri. Huolellisen operaatiovalmistelun ja äärimmäisen tiukan marssikurin ansiosta vetäytyminen onnistui yli Saksan sodanjohdon odotusten: niin miehistö- kuin kalustotappiot olivat suhteellisen vähäisiä.


title: Buck Henry

text: Buck Henry Zuckerman (s. 9. joulukuuta 1930) on yhdysvaltalainen näyttelijä, ohjaaja ja käsikirjoittaja. Hän syntyi New Yorkissa.


title: Buck Henry

text: Henrystä tuli tärkeä esiintyjä useissa televisiosarjoissa, ja hän juonsi "Saturday Night Liveä" useita kertoja. Hän on vielä 2000-luvulla esiintynyt muun muassa "The Daily Show’ssa".


title: Buck Henry

text: Henry oli yksi "Miehuuskokeen" (1967) käsikirjoittajista. Hän esiintyi näyttelijänä muun muassa Miloš Formanin elokuvassa "Taking off – otetaan hatkat" (1971) ja elokuvassa "Gloria – gangsteriheila" (1980), ja ohjauksia ovat "Taivas saa odottaa" (1978) sekä "Kyllä, herra presidentti!" (1980).


title: Buck Henry

text: Henry on kaksinkertainen Oscar-ehdokas (1968, 1979). Hän voitti Bafta-palkinnon 1969 ja Emmyn 1967.


title: Max Linder

text: Max Linder (oik. Gabriel-Maximilien Leuvielle; 16. joulukuuta 1883 Saint-Loubès, Gironde, Ranska – 31. lokakuuta 1925 Pariisi) oli ranskalainen elokuvaohjaaja, -tuottaja, -käsikirjoittaja ja näyttelijä. Linder oli mykkäelokuvan uranuurtaja, jota Charles Chaplin sanoi esikuvakseen. Häntä on luonnehdittu maailman ensimmäiseksi filmitähdeksi. Hänen elokuvauransa parhaana vaiheena pidetään vuosia 1905–1916. Linder siirtyi 1916 Yhdysvaltoihin, mutta menestys jäi vähäiseksi.


title: Max Linder

text: Linderin isä oli juutalainen viininviljelijä. Linder kiinnostui jo hyvin nuorena teatterista, ja työskennellessään alalla Pariisissa hän ihastui elokuvaan. Hän meni 1905 töihin Pathén studiolle, ja hänestä tuli koomikko, ohjaaja, käsikirjoittaja ja tuottaja taiteilijanimellä Max Linder.


title: Max Linder

text: Maailmansodan aikana Linder palveli Ranskan armeijassa kunnes sairastui. Hänen kohtalostaan on ristiriitaisia kertomuksia: hän joko altistui taistelukaasulle, sairastui keuhkokuumeeseen tai haavoittui keuhkoihin. Sota vaikutti häneen joka tapauksessa sekä fyysisesti että henkisesti.


title: Max Linder

text: Linder sai 1917 kutsun Yhdysvaltoihin Essanay-studiolle, Charles Chaplinin tilalle. He tapasivat tuolloin, ja hän sai Chaplinilta omistuskirjoituksella varustetun valokuvan. Tekstissä Chaplin sanoo Linderiä professoriksi ja itseään tämän opetuslapseksi. Tuon kauden elokuvat eivät kuitenkaan menestyneet, ja hän palasi kotimaahan. Ranskassa Linder avioitui Hélène Petersin kanssa.


title: Max Linder

text:
Linder matkusti vielä toistamiseen Yhdysvaltoihin ja teki siellä 1920-luvulla kolme elokuvaa, "Seitsemän vuoden onnettomuus" (1921), "Ainoastaan naisille" (1921) ja "Kolme muskettisolttua" (1922). Jotkut kriitikot katsovat, että ne eivät yllä hänen uransa alkuvuosien tuotannon tasolle. Toisaalta Serge Bromberg pitää esimerkiksi "Seitsemän vuoden onnettomuutta" timanttina. Kahden ensimmäisen päähenkilö on Max, kolmas parodioi seikkailuelokuvaa. Max oli Linderin lyhytelokuvien päähenkilön nimi jo hänen työskennellessä Pathélla uransa alussa.
Uran lasku ja masennuskaudet aiheuttivat, että hän teki vaimonsa kanssa itsemurhan.


title: Max Linder

text: Linderin ja Petersin tytär on Maud Linder (s. 1924), joka kasvoi isovanhempiensa hoivissa. Hän on tehnyt isästään kaksi elokuvaa, "Mies ja silkkipytty" ja "Max Linderin seurassa" sekä kirjoittanut isästään 1992 ilmestyneen kirjan "Les Dieux du cinéma muet: Max Linder".


title: Maud Linder

text: Maud Linder (1924 – 25. lokakuuta 2017) oli ranskalainen elokuvaohjaaja.


title: Maud Linder

text: Linder oli ranskalaisen mykkäelokuvan uranuurtajan Max Linderin tytär. Hän tosin kasvoi isovanhempiensa hoivissa. Hän teki isästään kaksi elokuvaa, "Mies ja silkkipytty" ja "Max Linderin seurassa" sekä kirjoitti isästään 1992 ilmestyneen kirjan. Hän asui Ranskassa ja vieraili 1995 Sodankylän elokuvajuhlilla.


title: Kone- ja Siltarakennus

text: Kone- ja Siltarakennus Oy (lyh. Kone ja Silta, nimi vuoteen 1935 Maskin- och Brobyggnads Aktiebolag) oli helsinkiläinen metalliteollisuusyritys, joka toimi vuosina 1892–1938. Yhtiön toiminta päättyi 1938, kun se liitettiin osaksi Wärtsilää.


title: Kone- ja Siltarakennus

text: Kone ja Siltarakennus Oy perustettiin 1892 yhdistämällä Helsingissä toimineet "Osbergin konepaja" (perustettu 1853) ja "Siltarakennus Oy" (perustettu 1889). Siltarakennus Oy oli tehnyt sopimuksen rautasiltojen toimittamisesta Viipuri–Joensuu-radalle ja Tampere–Pori-radalle ja selviytyäkseen tilauksesta se osti Osbergin konepajan ja muutti samalla nimensä. Yhtiön johtaja oli Karl Söderman, joka kasvatti siitä valmistusarvoltaan Suomen suurimman konepajan.


title: Kone- ja Siltarakennus

text: Yhtiö valmisti rautasiltoja, sellutehtaiden keittokattiloita, höyrykattiloita, separaattoreita (tuotemerkki Lacta), vaakoja (tuotemerkki Toledo), laivoja, rautateiden tavaravaunuja, ammuksia, valutuotteita ja erilaisia muita konepajatuotteita. Suomen valtio oli yhtiön tärkeä asiakas, mutta jo 1890-luvulta lähtien yhtiö sai myös merkittäviä tilauksia Venäjän armeijalta. Vuonna 1912 Kone ja Siltarakennus Oy:n palveluksessa oli 600 työntekijää ja sen myynti oli 3 miljoonaa markkaa.


title: Kone- ja Siltarakennus

text: Yhtiön tehtaat sijaitsivat Sörnäisten rantatien molemmin puolin ja ulottuivat Hämeentieltä merenrantaan. Yhtiön vanhoista teollisuusrakennuksista on vain yksi, entinen separaattoritehdas, enää jäljellä Sörnäisten rantatien varrella, muut purettiin 1970- ja 1980-luvuilla. Yhtiön entisen teollisuusalueen itäosan paikalle rakennettiin Merihaka, länsiosan paikalle Hämeentien ja Sörnäisten rantatien väliin kymmenkunta vuotta myöhemmin Näkinpuistoa ympäröivät asuinkorttelit.


title: Kone- ja Siltarakennus

text: Ensimmäisen maailmansodan puhjettua yhtiö sai huomattavia sotatarviketilauksia Venäjän armeijalta ja laivastolta ja työntekijöiden määrä nousi vuonna 1916 jo 3 000:een. Vuoden 1917 syksyllä sotatarviketilaukset loppuivat ja yhtiön tuotanto supistui nopeasti, joten vuoden 1917 lopulla sen palveluksessa oli enää noin 800 työntekijää. Venäjän viennin romahdusta korvasivat Valtionrautateiltä saadut uudet tilaukset sekä Atlantic-varustamolta saadut kolme höyrylaivatilausta. Myös separaattorien tuotantoa lisättiin. Vuonna 1927 työntekijöitä oli 1 100 ja myynti oli 63 miljoonaa markkaa.


title: Kone- ja Siltarakennus

text: Kone ja Siltarakennus Oy osti 1923 lukkoja valmistaneen Abloyn, 1926 Hietalahden Sulkutelakka- ja Konepaja Oy:n (perustettu 1865), 1928 Ab Crichton-Vulcan Oy:n ja 1932 konkurssiin menneen Kotkan Konepaja Oy:n (perustettu 1897). Pääasiassa laivojen korjaustoimintaa harjoittanut Hietalahden Sulkutelakka- ja Konepaja Oy ostettiin lähinnä sen vuoksi, että sillä oli uudenaikainen suuri konepaja, joka oli vajaakäytössä samalla, kun Kone ja Siltarakennus Oy:n oma konepaja oli vanha ja liian ahdas yhtiön saamille uusille tilauksille. Crichton-Vulcan taas kärsi huonosta kannattavuudesta ja oli myös pahoin velkaantunut, mutta se oli saanut huomattavia alustilauksia valtiolta muun muassa kolmen sukellusveneen rakentamisesta. 1930-luvulla Kone ja Siltarakennus Oy erikoistui paperi- ja selluteollisuuden laitteiden valmistukseen ja toimitti vuosina 1932-1935 Neuvostoliittoon 35 alusta niiden joukossa yksi tankkilaiva ja 12 hinaajaa. Myös Suomen laivastolle rakennettiin panssarilaivat "Väinämöinen" ja "Ilmarinen" sekä sukellusvene "Saukko".


title: Kone- ja Siltarakennus

text: 1920- ja 1930-luvuilla yhtiön suurin osakkeenomistaja oli kauppaneuvos ja laivanvarustaja Robert Mattson (1851–1935). Hänen kuoltuaan Wärtsilä osti 1935 Kone ja Siltarakennus Oy:n osake-enemmistön ja yhtiö liitettiin Wärtsilään 1938. Ostohetkellä Wärtsilän liikevaihto oli noin 60 miljoonaa markkaa, kun taas Kone ja Siltarakennus Oy:n ja sen omistamien Hietalahden Sulkutelakka- ja Konepaja Oy:n ja Crichton-Vulcan Oy:n yhteenlaskettu liikevaihto oli noin 250 miljoonaa markkaa.


title: Samuel Mollenius

text: Samuel Mollenius (s. 1670-luku – k. 1717) toimi isonvihan aikana kappalaisena Säämingin suurseurakunnassa. Hän oli niitä harvoja säätynsä edustajia, jotka jäivät maahan venäläisten vallattua maan.


title: Samuel Mollenius

text: Samuel Molleniuksen isä oli Säämingin kirkkoherra Matthias Mollenius. Poika opiskeli Uppsalassa ja Tartossa. Opiskelu ulkomaisissa yliopistoissa osoittaa, kuinka hänen äitinsä Maria Krogeran kolmannen avioliiton myötä perheen taloudellinen tila koheni. Molleniuksesta tuli 1697 kappalainen isäpuolensa T. J. Aganderin seurakuntaan ja kun tämä 1705 oli kuollut, seurakuntalaiset halusivat uudeksi kirkkoherrakseen Samuel Molleniuksen, jonka esivanhemmat olivat keskeytyksettä vuodesta 1643 toimineet seurakunnan kirkkoherroina: ensin äidinisä, sitten isä ja hänen jälkeensä kaksi isäpuolta. Vaaleissa Mollenius saikin enimmät äänet, mutta tuomiokapituli nimitti tästä huolimatta virkaan Abraham Petri Carsteniuksen, Viipurin edesmenneen piispan pojanpojan ja Viipurin tuomiorovastin pojan.


title: Samuel Mollenius

text: Isoviha alkoi toden teolla koetella Sääminkiä, kun venäläiset ryhtyivät piirittämään Olavinlinnaa. Kun linna 1714 oli antautunut, kirkkoherra Carstenius pakeni perheineen Ruotsiin ja seurakunnan hoito jäi Molleniuksen harteille. Hän oli kuitenkin joutunut suuren perheensä kanssa taloudellisesti ahtaalla sodan köyhdyttämässä seurakunnassa ja kääntyi sen vuoksi 1715 niin ikään Ruotsiin paenneen piispa Gezeliuksen puoleen anoen itselleen parempaa virkaa. Piispa kirjoitti hänelle suosituskirjeen Ristiinan kirkkoherran virkaan, mutta se ei auttanut ja Mollenius sai jatkaa Säämingissä.


title: Samuel Mollenius

text: Yleensä pitäjiin vainonajaksi jääneet pappismiehet ymmärsivät väestön hätää ja kärsimyksiä ja olivat pitäjäläisille suureksi tueksi. Samuel Mollenius näyttää kuitenkin huolehtineen etupäässä palkkaetujensa tinkimättömästä perimisestä, lisäten siten omalta osaltaan sääminkäläisten muutoinkin ylen määrin raskasta taakkaa.


title: Samuel Mollenius

text: Samuel Molleniuksella ja hänen vaimollaan Kristina Molleralla (k. 1697) oli seitsemän lasta. Tyttäristä Kristina oli naimisissa Säämingin kirkkoherran virkaa Samuel Molleniuksen jälkeen hoitaneen Aron Molanderin kanssa. Hänen lapsenlapsistaan Johan Molander (1762–1837) toimi Porvoon piispana.


title: Högforsin Tehdas

text: Högforsin Tehdas Oy (nimi vuoteen 1918 Aktiebolaget Högfors Bruk och Wattola Träsliperi) oli Karkkilassa vuosina 1894–1940 toiminut metalliteollisuusyritys, joka fuusioitiin 1940 Kymin Oy:öön.


title: Högforsin Tehdas

text: Högforsin Tehdas Oy hankki omistukseensa Wolter Ramsayn vuonna 1885 Högfors Bruks Ab:ltä ostaman konepajan sekä Wattola Träsliperi Ab:n 1893 perustaman Nahkijoen varrella sijainneen puuhiomon joka toimi vuoteen 1918 saakka. Uusi yhtiö aloitti 1896 lämmityslaitteiden valmistuksen ja vuonna 1912 sen valmistusohjelmaan kuuluivat lämminvesi- ja höyrykattilat, valurautaiset lämpöpatterit, putket, venttiilit sekä erilaiset valutavarat. Yhtiön omistama tytäryhtiö "Oy Hyvinkää–Pyhäjärvi Rautatie" liikennöi Hyvinkään ja Karkkilan välistä kapearaiteista rautatietä.


title: Högforsin Tehdas

text: Kymin Oy hankki 1933 haltuunsa Högforsin Tehdas Oy:n osake-enemmistön ja vuonna 1940 Högforsin Tehdas Oy fuusioitiin Kymin Oy:öön. Karkkilan tehtaat jatkoivat toimintaansa Kymin Oy:n omistuksessa. Vuonna 1985 Suomivalimo (nykyinen pörssiyhtiö Componenta Oyj) osti Karkkilan tehtaan. Högforsin toiminta jatkuu nykyään Högfors Oy:ssä mm. venttiilivalmistuksena. Lisäksi Primaca Group Oy:n johdolla on Suomeen rakentumassa merkittävä energiateollisuusryhmittymä jota kutsutaan Högfors-ryhmäksi. Ryhmään kuuluu mm. Högfors Oy, HögforsSahala Oy, HögforsGST Oy ja GAV Group Oy.


title: Onkilahden Konepaja

text: Onkilahden Konepaja Oy oli Vaasassa vuosina 1894-1936 toiminut metalliteollisuusyritys, jonka Wärtsilä osti 1936.


title: Onkilahden Konepaja

text: Konepajan toiminta alkoi 1894 korjauspajana. Vuonna 1897 aloitettiin höyrykattiloiden ja -koneiden valmistus ja vuonna 1899 konepajasta muodostettiin osakeyhtiö. Yhtiö aloitti 1903 myös laivojen rakentamisen ja korjauksen, kun sen telakka Vaasan Mansikkasaaressa otettiin käyttöön.


title: Onkilahden Konepaja

text: Onkilahden Konepaja Oy hankki omistukseensa vuonna 1917 myllykoneistoja valmistaneen "Vasa Mekaniska Verkstadin" (perustettu 1881) ja myllykiviä valmistaneen "Ab Vasa Tekno-Kemiska Fabriks"-yhtiön (perustettu 1902). 1920-luvun alussa Onkilahden Konepaja Oy otti valmistusohjelmaansa myös vaneri- ja sahateollisuuden koneet ja laitteet sekä tiehöylät. Tässä vaiheessa yhtiön palveluksessa oli noin 200 työntekijää ja sen myynti oli 4 miljoonaa markkaa. Onkilahden Konepaja Oy joutui 1930-luvun alussa taloudellisen vaikeuksiin laajennettuaan voimakkaasti kankirautavalimoaan, josta tuli Suomen toiseksi suurin. Yhtiö joutui 1935 hakeutumaan konkurssiin ja seuraavana vuonna se siirtyi Wärtsilän haltuun.


title: Onkilahden Konepaja

text: Wärtsilä jatkoi Onkilahden Konepaja Oy:n laitosten toimintaa Vaasassa ja 1950-luvulla siellä alettiin valmistamaan laivojen dieselmoottoreita.


title: Mongol

text: Mongol () on venäläisen Sergei Bodrovin vuonna 2007 ohjaama historiallinen sotaelokuva nuoren Tšingis-kaanin elämästä. Alun perin siitä suunniteltiin elokuvatrilogian ensimmäistä osaa.


title: Mongol

text: Elokuvan maailman ensi-ilta oli 31.7.2007.


title: Mongol

text: Elokuva on monikansallinen yhteistyöproduktio, jossa mukana on tuotantoyhtiöitä Saksasta, Kazakstanista, Mongoliasta ja Venäjältä. Elokuva kuvattiin pääasiassa Kiinan Sisä-Mongoliassa ja Kazakstanissa.


title: Mongol

text: Kuvaukset alkoivat syyskuussa 2005 ja saatiin päätökseen marraskuussa 2006.


title: Mongol

text: Elokuva oli ehdolla vuoden 2007 Oscar-gaalassa parhaaksi ulkomaiseksi elokuvaksi.


title: Mongol

text: Eeppinen elokuva kertoo kuinka nuoresta Tšingis-kaanista tulee kaikkien mongolien hallitsija. Nuorena hän kokee monia vastoinkäymisiä, nälkää, nöyryytyksiä ja jopa orjuutta. Ajan saatossa hän kuitenkin rakastettunsa Börten avulla selviytyy nuoruutensa vaikeista ajoista ja kukistaa kilpailevat mongolijohtajat.


title: Mongol

text: Suunnitellun elokuvatrilogian myöhemmissä osissa on tarkoitus käsitellä kaanin myöhempiä vaiheita maailmanvalloittajana.


title: The Dandy Warhols

text: The Dandy Warhols on yhdysvaltalainen rock-yhtye. Yhtyeen perustivat vuonna 1994 Portlandissa laulaja-kitaristi Courtney Taylor-Taylor, kosketinsoittaja Zia McCabe, kitaristi Peter Holmström ja rumpali Eric Hedford. Yhtyeen nimi on sanaleikki Andy Warholin nimestä. Dandy Warholsin maailmanlaajuinen läpimurto tapahtui vuoden 1997 albumilla "...The Dandy Warhols Come Down", jonka ensimmäinen single ”Not If You Were the Last Junkie on Earth” sai osakseen runsaasti huomiota muun muassa Euroopassa ja Australiassa. Yhtyeen nykyinen kokoonpano muodostui vuonna 2000 rumpali Hedfordin tultua korvatuksi Brent DeBoerilla.


title: John Stenberg (yritys)

text: Oy John Stenberg Ab (nimi vuoteen 1937 John Stenbergs Maskinfabriks Aktiebolag) oli Helsingissä Siltasaaressa toiminut vuonna 1882 perustettu konepajayritys, joka fuusioitiin Wärtsilään vuonna 1980.